title: Εκτελεστικός κανονισμός (ΕΕ) αριθ. 1082/2012 της Επιτροπής, της 9ης Νοεμβρίου 2012 , για την τροποποίηση του κανονισμού (ΕΕ) αριθ. 185/2010, όσον αφορά την επικύρωση αεροπορικής ασφάλειας της ΕΕ  Κείμενο που παρουσιάζει ενδιαφέρον για τον ΕΟΧ

text:
               22.11.2012

               EL

               Επίσημη Εφημερίδα της Ευρωπαϊκής Ένωσης

               L 324/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1082/2012 ΤΗΣ ΕΠΙΤΡΟΠΉΣ
   της 9ης Νοεμβρίου 2012
   για την τροποποίηση του κανονισμού (ΕΕ) αριθ. 185/2010, όσον αφορά την επικύρωση αεροπορικής ασφάλειας της ΕΕ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 300/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση κοινών κανόνων στο πεδίο της ασφάλειας της πολιτικής αεροπορίας και την κατάργηση του κανονισμού (ΕΚ) αριθ. 2320/2002 (1), και ιδίως το άρθρο 4 παράγραφος 3,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 185/2010 της Επιτροπής, της 4ης Μαρτίου 2010, σχετικά με τον καθορισμό λεπτομερών μέτρων εφαρμογής των κοινών βασικών προτύπων ασφάλειας των αερομεταφορών από έκνομες ενέργειες (2) δεν περιέχει λεπτομερείς κανόνες για την επικύρωση αεροπορικής ασφάλειας της ΕΕ. Είναι απαραίτητο να θεσπιστούν αυτοί οι κανόνες προκειμένου να εναρμονιστούν οι προϋποθέσεις βάσει των οποίων αποδεικνύεται η συμμόρφωση όσον αφορά την ασφάλεια των αερομεταφορών.

               (2)

               Επομένως, ο κανονισμός (ΕΕ) αριθ. 185/2010 πρέπει να τροποποιηθεί αναλόγως.

               (3)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την ασφάλεια της πολιτικής αεροπορίας, που συστάθηκε βάσει του άρθρου 19 παράγραφος 1 του κανονισμού (ΕΚ) αριθ. 300/2008,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΕ) αριθ. 185/2010 τροποποιείται σύμφωνα με το παράρτημα του παρόντος κανονισμού.
   Άρθρο 2
   Τα κράτη μέλη προσκομίζουν στην Επιτροπή αποδείξεις σχετικά με τον τρόπο με τον οποίο συνεισφέρουν στην εφαρμογή του σημείου 11.6 σε σχέση με το σημείο 6.8 του παραρτήματος του κανονισμού (ΕΕ) αριθ. 185/2010 έως την 31η Ιανουαρίου 2013 το αργότερο.
   Ανεξάρτητοι επικυρωτές που έχουν λάβει πιστοποίηση προτού τεθεί σε ισχύ ο παρών κανονισμός εξακολουθούν να θεωρούνται κατάλληλοι να διεξάγουν επικύρωση αεροπορικής ασφάλειας της ΕΕ για γνωστούς αποστολείς στα κράτη μέλη μέχρι τη λήξη της πιστοποίησής τους ή για περίοδο πέντε ετών, όποιο διάστημα είναι μικρότερο.
   Άρθρο 3
   Η Επιτροπή θα εκτιμήσει και θα αξιολογήσει την εφαρμογή των μέτρων που προβλέπονται στον παρόντα κανονισμό και, εφόσον χρειαστεί, θα υποβάλει πρόταση το αργότερο έως την 30ή Ιουνίου 2015.
   Άρθρο 4
   Ο παρών κανονισμός αρχίζει να ισχύει την ημερομηνία της δημοσίευσής του.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Νοεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 97 της 9.4.2008, σ. 72.

      (2)  ΕΕ L 55 της 5.4.2010, σ. 1.

      ΠΑΡΑΡΤΗΜΑ

                  A.

                  Το παράρτημα του κανονισμού (ΕΕ) αριθ. 185/2010 τροποποιείται ως εξής:

                              1.

                              Το σημείο 6.3.1.2 στοιχείο β) τροποποιείται ως εξής:

                                          α)

                                          στο πρώτο εδάφιο, η φράση «ανεξάρτητος επικυρωτής» αντικαθίσταται από τη φράση «επικυρωτής αεροπορικής ασφάλειας της ΕΕ»·

                                          β)

                                          στο δεύτερο εδάφιο, η φράση «ανεξάρτητος επικυρωτής» αντικαθίσταται από τη φράση «επικυρωτής ΕΕ της αεροπορικής ασφάλειας».

                              2.

                              Το σημείο 6.4.1.2 στοιχείο β) τροποποιείται ως εξής:

                                          α)

                                          στο πρώτο εδάφιο, η φράση «ανεξάρτητος επικυρωτής» αντικαθίσταται από τη φράση «επικυρωτής αεροπορικής ασφάλειας της ΕΕ»·

                                          β)

                                          στο δεύτερο εδάφιο, η φράση «ανεξάρτητος επικυρωτής» αντικαθίσταται από τη φράση «επικυρωτής αεροπορικής ασφάλειας της ΕΕ»·

                                          γ)

                                          στο τρίτο εδάφιο, η φράση «ανεξάρτητος επικυρωτής» αντικαθίσταται από τη φράση «επικυρωτής ΕΕ της αεροπορικής ασφάλειας»·

                                          δ)

                                          στο πέμπτο εδάφιο, η φράση «ανεξάρτητος επικυρωτής» αντικαθίσταται από τη φράση «επικυρωτής αεροπορικής ασφάλειας της ΕΕ».

                  B.

                  Το σημείο 6.8 αντικαθίσταται από το ακόλουθο κείμενο:
                  «6.8.   ΠΡΟΣΤΑΣΙΑ ΦΟΡΤΙΟΥ ΚΑΙ ΤΑΧΥΔΡΟΜΕΙΟΥ ΠΟΥ ΜΕΤΑΦΕΡΕΤΑΙ ΣΤΗΝ ΕΝΩΣΗ ΑΠΟ ΤΡΙΤΕΣ ΧΩΡΕΣ
                  6.8.1.   Ορισμός αερομεταφορέων

                              6.8.1.1.

                              Κάθε αερομεταφορέας που μεταφέρει φορτίο ή ταχυδρομείο από αερολιμένα τρίτης χώρας μη περιλαμβανόμενης στο προσάρτημα 6-ΣΤ για μεταφόρτωση, διαμετακόμιση ή εκφόρτωση σε οποιονδήποτε αερολιμένα που εμπίπτει στο πεδίο εφαρμογής του κανονισμού (ΕΚ) αριθ. 300/2008 ορίζεται ως “μεταφορέας εντός της Ένωσης αεροπορικού φορτίου ή ταχυδρομείου από αερολιμένα τρίτης χώρας” (ACC3):

                                          α)

                                          από την αρμόδια αρχή του κράτους μέλους που εξέδωσε το πιστοποιητικό αερομεταφορέα του συγκεκριμένου αερομεταφορέα·

                                          β)

                                          από την αρμόδια αρχή του κράτους μέλους που περιλαμβάνεται στο παράρτημα του κανονισμού (ΕΚ) αριθ. 748/2009 της Επιτροπής (1), όπως τροποποιήθηκε από τον κανονισμό (ΕΕ) αριθ. 394/2011 (2), σχετικά με τον κατάλογο των φορέων εκμετάλλευσης αεροσκαφών οι οποίοι είχαν αεροπορική δραστηριότητα κατά την έννοια του παραρτήματος I της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (3) την 1η Ιανουαρίου 2006 ή μετά την ημερομηνία αυτή, για αερομεταφορέα μη κάτοχο πιστοποιητικού αερομεταφορέα εκδοθέντος από κράτος μέλος·

                                          γ)

                                          από την αρμόδια αρχή του κράτους μέλους στο οποίο ο αερομεταφορέας έχει την κύρια βάση των δραστηριοτήτων του εντός της Ένωσης ή από οποιαδήποτε άλλη αρμόδια αρχή της Ένωσης με τη συμφωνία της εν λόγω αρμόδιας αρχής για αερομεταφορέα μη κάτοχο πιστοποιητικού αερομεταφορέα εκδοθέντος από κράτος μέλος και μη αναφερόμενο στο παράρτημα του κανονισμού (ΕΚ) αριθ. 748/2009.

                              6.8.1.2.

                              Ο ορισμός αερομεταφορέα ως ACC3 όσον αφορά τις δραστηριότητες φορτίου και ταχυδρομείου που ασκεί από έναν αερολιμένα για τον οποίο απαιτείται ορισμός ACC3 (εφεξής, “σχετικές δραστηριότητες φορτίου”) πραγματοποιείται:

                                          α)

                                          με βάση τον ορισμό αρμοδίου για λογαριασμό του, επιφορτισμένου με την όλη ευθύνη εφαρμογής των διατάξεων ασφάλειας για το φορτίο ή το ταχυδρομείο όσον αφορά τη σχετική δραστηριότητα φορτίου· και

                                          β)

                                          έως τις 30 Ιουνίου 2014, με την υποβολή “Δήλωσης δεσμεύσεων – ACC3”, όπως καθορίζεται στο προσάρτημα 6-H, με την οποία επιβεβαιώνεται η εφαρμογή του προγράμματος ασφάλειας καλύπτοντας τα σημεία όπως ορίζονται στο προσάρτημα 6-Ζ. Η δήλωση υπογράφεται εξ ονόματος του αερομεταφορέα από τον νόμιμο εκπρόσωπό του ή από τον υπεύθυνο ασφάλειας. Το πρωτότυπο ή αντίγραφο της εν λόγω δήλωσης φυλάσσεται από την αρμόδια αρχή μέχρι την ημερομηνία λήξης του καθορισμού ACC3·

                                          γ)

                                          από την 1η Ιουλίου 2014, με την έκθεση επικύρωσης αεροπορικής ασφάλειας της ΕΕ, όπου επιβεβαιώνεται η εφαρμογή των μέτρων ασφάλειας.

                              6.8.1.3.

                              Η αρμόδια αρχή αποδίδει μοναδικό αλφαριθμητικό αναγνωριστικό κωδικό τυποποιημένης μορφής στον αερομεταφορέα που έχει οριστεί ως ACC3 και στον αερολιμένα της τρίτης χώρας για την οποία ο αερομεταφορέας έχει οριστεί να μεταφέρει φορτίο ή ταχυδρομείο στην Ένωση.

                              6.8.1.4.

                              Ο ορισμός ισχύει από την ημερομηνία καταχώρισης από την αρμόδια αρχή των πληροφοριών του ACC3 στη βάση δεδομένων εγκεκριμένων μεταφορικών γραφείων και γνωστών αποστολέων της Ένωσης και για μέγιστο χρονικό διάστημα πέντε ετών.

                              6.8.1.5.

                              ACC3 που περιλαμβάνεται στη βάση δεδομένων εγκεκριμένων μεταφορικών γραφείων και γνωστών αποστολέων της Ένωσης αναγνωρίζεται σε όλα τα κράτη μέλη για όλες τις δραστηριότητες από τον αερολιμένα της τρίτης χώρας στην Ένωση.

                        6.8.2.   Επικύρωση αεροπορικής ασφάλειας της ΕΕ για ACC3

                              6.8.2.1.

                              Η επικύρωση αεροπορικής ασφάλειας της ΕΕ όσον αφορά τις σχετικές δραστηριότητες φορτίου ενός αερομεταφορέα συνίσταται:

                                          α)

                                          σε εξέταση του προγράμματος ασφάλειας του αερομεταφορέα προκειμένου να διασφαλίζεται η συνάφεια και η πληρότητά του σε σχέση με όλα τα σημεία που αναφέρονται στο προσάρτημα 6-Ζ, και

                                          β)

                                          σε επαλήθευση της εφαρμογής μέτρων αεροπορικής ασφάλειας αναφορικά με τις σχετικές δραστηριότητες φορτίου χρησιμοποιώντας τον κατάλογο σημείων ελέγχου του προσαρτήματος 6-Γ3.

                              6.8.2.2.

                              Κατά την επικύρωση ΕΕ της αεροπορικής ασφάλειας, η επαλήθευση της εφαρμογής των σχετικών μέτρων γίνεται επιτόπου, σε ένα από τα παρακάτω επίπεδα:

                                          1.

                                          Στον αερολιμένα από τον οποίο ο αερομεταφορέας ασκεί σχετικές δραστηριότητες φορτίου προτού να μπορεί να οριστεί ο εν λόγω αερολιμένας ως ACC3.
                                          Εάν η σχετική διαδικασία επικύρωσης αεροπορικής ασφάλειας της ΕΕ αποδείξει ότι δεν επιτυγχάνονται ένας ή περισσότεροι από τους στόχους που παρατίθενται στον κατάλογο σημείων ελέγχου του προσαρτήματος 6-Γ3, η αρμόδια αρχή ορίζει τον αερομεταφορέα ως ACC3 για τις σχετικές δραστηριότητες φορτίου μόνο εφόσον λάβει αποδείξεις ότι ο αερομεταφορέας έλαβε μέτρα για την αποκατάσταση της έλλειψης ασφάλειας που εντοπίστηκε.

                                          2.

                                          Σε αντιπροσωπευτικό αριθμό αερολιμένων όπου ένας αερομεταφορέας ασκεί σχετικές δραστηριότητες φορτίου πριν από τον ορισμό ως ACC3 όλων των αερολιμένων με σχετικές δραστηριότητες φορτίου του εν λόγω αερομεταφορέα. Ισχύουν οι εξής προϋποθέσεις:

                                                      α)

                                                      εφόσον ζητήσει την επιλογή αυτή αερομεταφορέας που ασκεί αρκετές σχετικές δραστηριότητες αεροπορικού φορτίου·

                                                      β)

                                                      η αρμόδια αρχή έχει επαληθεύσει ότι ο αερομεταφορέας εφαρμόζει εσωτερικό πρόγραμμα διασφάλισης της ποιότητας στον τομέα της ασφάλειας, ισοδύναμο της επικύρωσης αεροπορικής ασφάλειας της ΕΕ·

                                                      γ)

                                                      ο αντιπροσωπευτικός αριθμός αερολιμένων είναι τουλάχιστον 3 ή ποσοστό 5%, ανάλογα με το ποιο είναι μεγαλύτερο, και όλοι οι αερολιμένες βρίσκονται σε τόπο προέλευσης υψηλού κινδύνου·

                                                      δ)

                                                      η αρμόδια αρχή έχει συμφωνήσει να ακολουθεί οδικό χάρτη που διασφαλίζει επικυρώσεις αεροπορικής ασφάλειας της ΕΕ για κάθε έτος ορισμού σε πρόσθετους αερολιμένες για τους οποίους θα οριστούν ACC3 ή μέχρι να λάβουν επικύρωση όλοι οι αερολιμένες. Ο αριθμός αυτών των επικυρώσεων σε ετήσια βάση ισούται με τον αριθμό των επικυρώσεων που απαιτούνται βάσει του στοιχείου γ). Ο οδικός χάρτης αναφέρει τους λόγους στους οποίους στηρίζεται η επιλογή των πρόσθετων αερολιμένων·

                                                      ε)

                                                      όλοι οι ορισμοί ACC3 λήγουν την ίδια ημέρα·

                                                      στ)

                                                      όταν μία από τις επικυρώσεις αεροπορικής ασφάλειας της ΕΕ που έχουν συμφωνηθεί βάσει του οδικού χάρτη αποδείξει τη μη εφαρμογή ενός ή περισσότερων από τους στόχους που παρατίθενται στον κατάλογο σημείων ελέγχου του προσαρτήματος 6-Γ3, η αρχή που είναι αρμόδια για τον ορισμό απαιτεί αποδείξεις για την εφαρμογή μέτρων με σκοπό την αποκατάσταση της έλλειψης ασφάλειας που εντοπίστηκε στον εν λόγω αερολιμένα και, ανάλογα με τη σοβαρότητα της έλλειψης ασφάλειας, ζητεί:

                                                                  —

                                                                  τη διενέργεια επικύρωσης αεροπορικής ασφάλειας της ΕΕ όλων των αερολιμένων για τους οποίους έχει ζητηθεί ορισμός ACC3, σύμφωνα με το σημείο 6.8.2.2.1 εντός προθεσμίας που ορίζει η αρμόδια αρχή, ή

                                                                  —

                                                                  διπλάσιο αριθμό από τις επικυρώσεις αεροπορικής ασφάλειας της ΕΕ που καθορίστηκαν βάσει του στοιχείου δ) για κάθε έτος που απομένει για τη λήξη ισχύος των ορισμών ACC3.

                              6.8.2.3.

                              Η αρμόδια αρχή μπορεί να ορίσει έναν αερομεταφορέα ως ACC3 για περιορισμένο χρονικό διάστημα, το οποίο λήγει το αργότερο την 30ή Ιουνίου 2016, όταν μια επικύρωση αεροπορικής ασφάλειας της ΕΕ δεν είναι δυνατό να διενεργηθεί για αντικειμενικούς λόγους που δεν εμπίπτουν στην ευθύνη του αερομεταφορέα. Όταν αυτός ο ορισμός παρέχεται για διάστημα μεγαλύτερο των 3 μηνών, η αρμόδια αρχή έχει ελέγξει ότι ο αερομεταφορέας εφαρμόζει εσωτερικό πρόγραμμα διασφάλισης της ποιότητας στον τομέα της ασφάλειας που είναι ισοδύναμο με επικύρωση αεροπορικής ασφάλειας της ΕΕ.

                              6.8.2.4.

                              Όταν η διαδικασία επικύρωσης αεροπορικής ασφάλειας της ΕΕ ενός ACC3 διενεργήθηκε πριν από την 1η Ιουλίου 2014 και δεν επιβεβαίωσε την ικανοποίηση των απαιτήσεων της δεύτερης πρότασης του σημείου 6.8.3.2, ο ACC3 προσκομίζει στην αρμόδια αρχή αποδείξεις ικανοποίησης αυτών των απαιτήσεων το αργότερο έως την 1η Ιουλίου 2014. Οι αποδείξεις συνίστανται σε επικαιροποίηση του αντίστοιχου τμήματος του προγράμματος ασφάλειας και μπορεί να περιλαμβάνουν επιτόπια επαναληπτική επαλήθευση παρακολούθησης.

                              6.8.2.5.

                              Η επικύρωση αεροπορικής ασφάλειας της ΕΕ καταγράφεται σε έκθεση επικύρωσης που περιλαμβάνει τουλάχιστον τη δήλωση δεσμεύσεων κατά το προσάρτημα 6-H1, τον κατάλογο σημείων ελέγχου του προσαρτήματος 6-Γ3 και τη δήλωση του επικυρωτή αεροπορικής ασφάλειας της ΕΕ κατά το προσάρτημα 11-Α. Ο επικυρωτής αεροπορικής ασφάλειας της ΕΕ υποβάλλει την έκθεση επικύρωσης στην αρμόδια αρχή και παρέχει αντίγραφό της στον αερομεταφορέα που υποβλήθηκε σε επικύρωση.

                        6.8.3.   Διαδικασίες ασφάλειας για φορτίο και ταχυδρομείο που φθάνει από τρίτη χώρα

                              6.8.3.1.

                              Ο ACC3 διασφαλίζει ότι όλο το μεταφερόμενο φορτίο και ταχυδρομείο για μεταφόρτωση, διαμετακόμιση ή εκφόρτωση σε αερολιμένα της Ένωσης υποβάλλεται σε έλεγχο ασφάλειας, εκτός εάν:

                                          α)

                                          η αποστολή υποβλήθηκε στις απαιτούμενες διαδικασίες ασφάλειας από εγκεκριμένο μεταφορικό γραφείο το οποίο έχει επικυρωθεί ως προς την αεροπορική ασφάλεια της ΕΕ και η αποστολή ήταν προστατευμένη από μη εξουσιοδοτημένη παρέμβαση από τη στιγμή που εκτελέστηκαν οι εν λόγω διαδικασίες ασφάλειας μέχρι τη φόρτωση· ή

                                          β)

                                          η αποστολή υποβλήθηκε στις απαιτούμενες διαδικασίες ασφάλειας από γνωστό αποστολέα ο οποίος έχει επικυρωθεί ως προς την αεροπορική ασφάλεια της ΕΕ και η αποστολή ήταν προστατευμένη από μη εξουσιοδοτημένη παρέμβαση από τη στιγμή που εκτελέστηκαν οι εν λόγω διαδικασίες ασφάλειας μέχρι τη φόρτωση· ή

                                          γ)

                                          η αποστολή υποβλήθηκε στις απαιτούμενες διαδικασίες ασφάλειας από συμβεβλημένο αποστολέα, υπό την ευθύνη εγκεκριμένου μεταφορικού γραφείου το οποίο έχει επικυρωθεί ως προς την αεροπορική ασφάλεια της ΕΕ, προστατευόταν από μη εξουσιοδοτημένη παρέμβαση από τη στιγμή που εκτελέστηκαν οι εν λόγω διαδικασίες ασφάλειας μέχρι τη φόρτωση και δεν φορτώθηκε σε αεροσκάφος μεταφοράς επιβατών· ή

                                          δ)

                                          η αποστολή εξαιρείται του ελέγχου ασφάλειας βάσει του σημείου 6.1.1 στοιχείο δ) του κανονισμού (ΕΕ) αριθ. 185/2010 και προστατεύεται από μη εξουσιοδοτημένη παρέμβαση από τη στιγμή που ταυτοποιήθηκε ως αεροπορικό φορτίο ή αεροπορικό ταχυδρομείο μέχρι τη φόρτωση.

                              6.8.3.2.

                              Έως τις 30 Ιουνίου 2014 οι απαιτήσεις ελέγχου ασφάλειας του σημείου 6.8.3.1 πληρούν τουλάχιστον τα πρότυπα του Διεθνούς Οργανισμού Πολιτικής Αεροπορίας (ΔΟΠΑ). Στη συνέχεια, το μεταφερόμενο στην Ένωση φορτίο και ταχυδρομείο υποβάλλεται σε έλεγχο ασφάλειας με ένα από τα μέσα ή τις μεθόδους που αναφέρονται στο σημείο 6.2.1 της απόφασης 2010/774/ΕΕ της Επιτροπής με πρότυπο εύλογα ικανό να διασφαλίσει ότι δεν περιέχει απαγορευμένα αντικείμενα.

                              6.8.3.3.

                              Ο ACC3 διασφαλίζει, σε περίπτωση

                                          α)

                                          μεταφορτωνόμενου και διερχόμενου φορτίου ή ταχυδρομείου, ότι διενεργήθηκε έλεγχος ασφάλειας σύμφωνα με το σημείο 6.8.3.2 ή ότι εφαρμόστηκαν διαδικασίες ασφάλειας στο σημείο προέλευσης ή οπουδήποτε αλλού στην αλυσίδα εφοδιασμού και ότι αυτές οι αποστολές προστατεύονταν από μη εξουσιοδοτημένη παρέμβαση από τη στιγμή που εκτελέστηκαν οι εν λόγω διαδικασίες ασφάλειας μέχρι τη φόρτωση.

                                          β)

                                          φορτίου ή ταχυδρομείου υψηλού κινδύνου, ότι εφαρμόστηκε έλεγχος ασφάλειας σύμφωνα με το σημείο 6.7 από τον ίδιο τον ACC3 ή από φορέα επικυρωμένο ως προς την αεροπορική ασφάλεια της ΕΕ στο σημείο προέλευσης ή οπουδήποτε αλλού στην αλυσίδα εφοδιασμού και ότι αυτές οι αποστολές έλαβαν καθεστώς ασφάλειας “SHR” και προστατεύονταν από μη εξουσιοδοτημένη παρέμβαση από τη στιγμή που εκτελέστηκαν οι εν λόγω διαδικασίες ασφάλειας μέχρι τη φόρτωση.

                              6.8.3.4.

                              Ο μοναδικός αλφαριθμητικός αναγνωριστικός κωδικός του ACC3 και το καθεστώς ασφάλειας της αποστολής κατά το σημείο 6.3.2.6 στοιχείο δ) που εκδίδεται από εγκεκριμένο μεταφορικό γραφείο με επικύρωση αεροπορικής ασφάλειας της ΕΕ αναφέρονται στα συνοδευτικά έγγραφα, είτε υπό μορφή αεροπορικής φορτωτικής, ισοδύναμου ταχυδρομικού εγγράφου είτε ανεξάρτητου παραστατικού, σε ηλεκτρονική μορφή ή σε γραπτό έντυπο.

                              6.8.3.5.

                              Ελλείψει εγκεκριμένου μεταφορικού γραφείου κατά το σημείο 6.8.4, τη δήλωση καθεστώτος ασφάλειας μπορεί να την εκδώσει ο ACC3 ή αερομεταφορέας που φθάνει από τρίτη χώρα που περιλαμβάνεται στο προσάρτημα 6-ΣΤii.

                        6.8.4.   Επικύρωση εγκεκριμένων μεταφορικών γραφείων και γνωστών αποστολέων

                              6.8.4.1.

                              Προκειμένου να καταστούν εγκεκριμένα μεταφορικά γραφεία ή γνωστοί αποστολείς με επικύρωση αεροπορικής ασφάλειας της ΕΕ, φορείς τρίτων χωρών επικυρώνονται ακολουθώντας μία από τις ακόλουθες δύο επιλογές και περιλαμβάνονται στη βάση δεδομένων του (των) ACC3 στον (στους) οποίον (-ους) παραδίδουν απευθείας φορτίο ή ταχυδρομείο με σκοπό τη μεταφορά του στην Ένωση:

                                          α)

                                          το πρόγραμμα ασφάλειας του ACC3 περιγράφει λεπτομερώς τις διαδικασίες ασφάλειας που εφαρμόζουν για λογαριασμό του φορείς τρίτων χωρών από τους οποίους δέχεται απευθείας φορτίο ή ταχυδρομείο με σκοπό τη μεταφορά του στην Ένωση. Η διαδικασία επικύρωσης του ACC3 ως προς την αεροπορική ασφάλεια της ΕΕ επικυρώνει τις διαδικασίες ασφάλειας που εφαρμόζουν οι εν λόγω φορείς, ή

                                          β)

                                          οι σχετικές δραστηριότητες διακίνησης φορτίου των φορέων τρίτων χωρών υποβάλλονται σε επικύρωση αεροπορικής ασφάλειας της ΕΕ σε διαστήματα που δεν υπερβαίνουν τα 5 έτη και οι εν λόγω φορείς παρέχουν στον (στους) ACC3 αντίγραφο της έκθεσης επικύρωσης.

                              6.8.4.2.

                              Εάν από την επικύρωση αεροπορικής ασφάλειας της ΕΕ κατά το σημείο 6.8.4.1 στοιχείο β) συναχθεί το συμπέρασμα ότι ο φορέας

                                          α)

                                          συμμορφώθηκε προς τους στόχους που αναφέρονται στον σχετικό κατάλογο σημείων ελέγχου, η έκθεση επικύρωσης αναφέρει ότι ο φορέας ορίζεται ως εγκεκριμένο μεταφορικό γραφείο ή γνωστός αποστολέας με επικύρωση αεροπορικής ασφάλειας της ΕΕ. Ο επικυρωτής παρέχει στον επικυρωμένο φορέα το πρωτότυπο της έκθεσης επικύρωσης·

                                          β)

                                          δεν συμμορφώθηκε προς τους στόχους που αναφέρονται στον σχετικό κατάλογο σημείων ελέγχου, ο φορέας δεν εξουσιοδοτείται να ασκεί δραστηριότητες φορτίου με σκοπό τη μεταφορά του στην ΕΕ. Ο φορέας λαμβάνει αντίγραφο του συμπληρωμένου καταλόγου σημείων ελέγχου στο οποίο αναφέρονται οι ανεπάρκειες.

                              6.8.4.3.

                              Ο ACC3 διατηρεί βάση δεδομένων η οποία παρέχει τουλάχιστον τις ακόλουθες πληροφορίες για κάθε εγκεκριμένο μεταφορικό γραφείο ή γνωστό αποστολέα που έχει υποβληθεί σε διαδικασία επικύρωσης αεροπορικής ασφάλειας της ΕΕ σύμφωνα με το σημείο 6.8.4.1, από τους οποίους αποδέχεται απευθείας φορτίο ή ταχυδρομείο για μεταφορά στην Ένωση:

                                          α)

                                          τα στοιχεία της εταιρείας, καθώς και την καλή τη πίστει (bona fide) επαγγελματική διεύθυνσή της·

                                          β)

                                          τη φύση της επιχειρηματικής δραστηριότητας, εξαιρουμένων των επιχειρηματικά ευαίσθητων πληροφοριών·

                                          γ)

                                          τα στοιχεία επικοινωνίας, συμπεριλαμβανομένων των στοιχείων επικοινωνίας των ατόμων που είναι υπεύθυνα για την ασφάλεια·

                                          δ)

                                          τον αριθμό μητρώου της εταιρείας (εάν υπάρχει)·

                                          ε)

                                          όπου διατίθεται και το αργότερο έως την 1η Ιουλίου 2014, την έκθεση επικύρωσης.

                                    Η βάση δεδομένων διατίθεται προς επιθεώρηση του ACC3.
                              Άλλοι φορείς με επικύρωση αεροπορικής ασφάλειας της ΕΕ μπορούν επίσης να διατηρούν την εν λόγω βάση.

                        6.8.5.   Μη συμμόρφωση και παύση της ισχύος του ορισμού ACC3

                  6.8.5.1.   Μη συμμόρφωση

                              1.

                              Εφόσον η Επιτροπή ή αρμόδια αρχή διαπιστώσει σοβαρή έλλειψη στη δραστηριότητα ενός ACC3 η οποία κρίνεται ότι έχει σημαντικό αντίκτυπο στο συνολικό επίπεδο αεροπορικής ασφάλειας στην Ένωση:

                                          α)

                                          ενημερώνει εγκαίρως τον ενδιαφερόμενο ACC3, ζητεί τα σχόλιά του και τη λήψη κατάλληλων μέτρων για την αποκατάσταση της σοβαρής έλλειψης·

                                          β)

                                          ενημερώνει εγκαίρως την Επιτροπή και τα υπόλοιπα κράτη μέλη.

                              2.

                              Όταν μια αρμόδια αρχή δεν αποκαταστήσει την έλλειψη, η Επιτροπή μπορεί, κατόπιν διαβούλευσης με τη ρυθμιστική επιτροπή ασφάλειας της πολιτικής αεροπορίας, να καταλήξει ότι ο μεταφορέας δεν είναι δυνατόν να αναγνωρίζεται πλέον ως ACC3, είτε για το συγκεκριμένο δρομολόγιο είτε για όλα τα δρομολόγια από τρίτες χώρες προς την Ένωση. Σε αυτή την περίπτωση, αφαιρούνται τα στοιχεία του εν λόγω ACC3 από τη βάση δεδομένων εγκεκριμένων μεταφορικών γραφείων και γνωστών αποστολέων της Ένωσης.

                              3.

                              Αερομεταφορέας του οποίου η αναγνώριση ως ACC3 έχει αποσυρθεί σύμφωνα με το σημείο 6.8.5.1 επανεντάσσεται ή περιλαμβάνεται στη βάση δεδομένων εγκεκριμένων μεταφορικών γραφείων ή γνωστών αποστολέων της Ένωσης μόνον εφόσον διαδικασία επικύρωσης αεροπορικής ασφάλειας της ΕΕ επιβεβαιώσει ότι αποκαταστάθηκε η σοβαρή έλλειψη ασφάλειας και ενημερωθεί σχετικά η επιτροπή ασφάλειας της πολιτικής αεροπορίας από την οικεία αρμόδια αρχή.

                        6.8.5.2.   Παύση της ισχύος
                  Η αρμόδια αρχή που όρισε έναν μεταφορέα ως ACC3 είναι υπεύθυνη για την αφαίρεσή του από τη “βάση δεδομένων εγκεκριμένων μεταφορικών γραφείων και γνωστών αποστολέων της Ένωσης”:

                              α)

                              ύστερα από αίτηση ή με τη σύμφωνη γνώμη του αερομεταφορέα· ή

                              β)

                              όταν ο ACC3 δεν συνεχίζει να ασκεί σχετικές δραστηριότητες φορτίου και δεν απαντά σε αίτημα για την παροχή σχολίων ή παρεμποδίζει με άλλον τρόπο την αξιολόγηση επικινδυνότητας για την αεροπορία.

                  Γ.

                  Το ακόλουθο προσάρτημα προστίθεται μετά το προσάρτημα 6-Γ:
                  «ΠΡΟΣΑΡΤΗΜΑ 6-Γ3

                  ΚΑΤΑΛΟΓΟΣ ΣΗΜΕΙΩΝ ΕΛΕΓΧΟΥ ΓΙΑ ΤΗΝ ΕΠΙΚΥΡΩΣΗ ACC3
                  Ο ορισμός ACC3 (μεταφορέας αεροπορικού φορτίου ή ταχυδρομείου εντός της Ένωσης από αερολιμένα τρίτης χώρας) αποτελεί την απαραίτητη προϋπόθεση για τη μεταφορά αεροπορικού φορτίου ή αεροπορικού ταχυδρομείου στην Ευρωπαϊκή Ένωση (ΕΕ) (4) ή την Ισλανδία, τη Νορβηγία και την Ελβετία και απαιτείται από τον κανονισμό (ΕΕ) αριθ. 185/2010 όπως τροποποιήθηκε από τον εκτελεστικό κανονισμό (ΕΕ) αριθ. 859/2011 της Επιτροπής (5).
                  Ο ορισμός ACC3 απαιτείται καταρχήν (6) για όλες τις πτήσεις που μεταφέρουν φορτίο ή ταχυδρομείο για μεταφόρτωση, διαμετακόμιση ή εκφόρτωση σε αερολιμένες της ΕΕ / του ΕΟΧ. Οι αρμόδιες αρχές των κρατών μελών της Ευρωπαϊκής Ένωσης και της Ισλανδίας, της Νορβηγίας και της Ελβετίας είναι αρμόδιες για τον καθορισμό συγκεκριμένων αερομεταφορέων ως ACC3. Ο ορισμός βασίζεται στο πρόγραμμα ασφάλειας του αερομεταφορέα και στην επιτόπια επαλήθευση της εφαρμογής του σε συμμόρφωση προς τους στόχους που αναφέρονται στον παρόντα κατάλογο σημείων ελέγχου επικύρωσης.
                  Ο κατάλογος σημείων ελέγχου είναι το εργαλείο που οφείλει να χρησιμοποιεί ο επικυρωτής αεροπορικής ασφάλειας της ΕΕ για την αξιολόγηση του επιπέδου ασφάλειας που εφαρμόζεται σε αεροπορικό φορτίο ή ταχυδρομείο με προορισμό χώρα της ΕΕ / του ΕΟΧ (7) από τον ACC3 ή από αερομεταφορέα που υποβάλλει αίτηση για να οριστεί ως ACC3 ή από φορέα που ενεργεί υπό την ευθύνη αυτών.
                  Η έκθεση επικύρωσης παραδίδεται στην αρχή που είναι αρμόδια για τον ορισμό και στον φορέα που υποβλήθηκε στη διαδικασία επικύρωσης εντός μέγιστου διαστήματος ενός μηνός μετά την επιτόπια επαλήθευση. Αναπόσπαστα τμήματα της έκθεσης επικύρωσης αποτελούν τουλάχιστον:

                              —

                              ο συμπληρωμένος κατάλογος σημείων ελέγχου υπογεγραμμένος από τον επικυρωτή αεροπορικής ασφάλειας της ΕΕ και, όπου απαιτείται, σχολιασμένος από τον φορέα που υποβλήθηκε στη διαδικασία επικύρωσης·

                              —

                              η δήλωση δεσμεύσεων [προσάρτημα 6-Η1 στο παράρτημα του κανονισμού (ΕΕ) 185/2010] υπογεγραμμένη από τον φορέα που υποβλήθηκε στη διαδικασία επικύρωσης, και

                              —

                              δήλωση ανεξαρτησίας [προσάρτημα 11-Α στο παράρτημα του κανονισμού (ΕΕ) 185/2010] όσον αφορά τον φορέα που υποβλήθηκε σε επικύρωση υπογεγραμμένη από τον επικυρωτή αεροπορικής ασφάλειας της ΕΕ.

                        Η αρίθμηση των σελίδων, η ημερομηνία της επικύρωσης αεροπορικής ασφάλειας της ΕΕ και η μονογράφηση κάθε σελίδας από τον επικυρωτή και τον φορέα που υποβλήθηκε στη διαδικασία αποδεικνύουν την ακεραιότητα της έκθεσης επικύρωσης. Εξ ορισμού, η έκθεση επικύρωσης συντάσσεται στα αγγλικά.
                  Το Μέρος 3 — Πρόγραμμα ασφάλειας του αερομεταφορέα, το Μέρος 6 — Βάση δεδομένων, το Μέρος 7 — Έλεγχος ασφάλειας και το Μέρος 8 — Φορτίο ή ταχυδρομείο υψηλού κινδύνου (HRCM) αξιολογούνται με βάση τις απαιτήσεις των κεφαλαίων 6.7 και 6.8 του κανονισμού (ΕΕ) αριθ. 185/2010. Για τα υπόλοιπα μέρη, πρότυπα αναφοράς αποτελούν τα πρότυπα και οι συνιστώμενες πρακτικές (SARPs) του παραρτήματος 17 της σύμβασης για τη διεθνή πολιτική αεροπορία και το υλικό καθοδήγησης που περιέχεται στο εγχειρίδιο ασφάλειας του ΔΟΠΑ (έγγραφο 8973 — διαβαθμισμένο).

                     Σημειώσεις για τη συμπλήρωση:

                              —

                              Πρέπει να συμπληρώνονται όλα τα μέρη του καταλόγου σημείων ελέγχου. Όπου δεν υπάρχουν διαθέσιμες πληροφορίες, πρέπει να παρέχονται εξηγήσεις.

                              —

                              Μετά τη συμπλήρωση κάθε μέρους του καταλόγου σημείων ελέγχου, ο επικυρωτής αεροπορικής ασφάλειας της ΕΕ συμπεραίνει εάν και σε ποιο βαθμό ικανοποιούνται οι στόχοι του συγκεκριμένου μέρους.

                        ΜΕΡΟΣ 1

                     Ταυτότητα του φορέα που υποβάλλεται στη διαδικασία επικύρωσης και του επικυρωτή

                  1.1.   Ημερομηνία(-ες) διενέργειας της διαδικασίας επικύρωσης

                              Χρησιμοποιήστε μορφότυπο ακριβούς ημερομηνίας, όπως 1.10.2012 έως 2.10.2012

                              ηη/μμ/εεεε

                        1.2.   Ημερομηνία προηγούμενης επικύρωσης και μοναδικός αλφαριθμητικός αναγνωριστικός κωδικός (UAI) του ACC3, όπου εφαρμόζεται

                              ηη/μμ/εεεε

                              UAI

                        1.3.   Στοιχεία του επικυρωτή αεροπορικής ασφάλειας

                              Ονοματεπώνυμο

                              Εταιρεία/Οργανισμός/Αρχή

                              UAI

                              Email

                              Τηλέφωνο — με τους διεθνείς κωδικούς

                        1.4.   Επωνυμία του αερομεταφορέα που υποβάλλεται στη διαδικασία επικύρωσης

                              Επωνυμία

                              Το πιστοποιητικό αερομεταφορέα (AOC) εκδόθηκε στη (ονομασία του κράτους)

                              Κωδικός IATA (Διεθνής Ένωση Αεροπορικών Μεταφορών) ή κωδικός ΔΟΠΑ (Διεθνής Οργανισμός Πολιτικής Αεροπορίας) εάν δεν υπάρχει κωδικός IATA για τον αερομεταφορέα. Προσδιορίστε τον κωδικό.

                              Κράτος που είναι αρμόδιο για τον ορισμό του αερομεταφορέα ως ACC3

                        1.5.   Πληροφορίες για την τοποθεσία του αερολιμένα τρίτης χώρας που υποβάλλεται στη διαδικασία επικύρωσης ή των εγκαταστάσεων φορτίου/ταχυδρομείου που συνδέονται με αυτόν

                              Ονομασία

                              Κωδικός IATA (ή ΔΟΠΑ) για τον αερολιμένα

                              Χώρα

                        1.6.   Είδος δραστηριότητας του αερομεταφορέα — Ενδέχεται να υπάρχουν περισσότερων ειδών δραστηριότητες

                                          α)

                                          Αερομεταφορέας επιβατών και φορτίου/ταχυδρομείου

                                          β)

                                          Αερομεταφορέας μόνο φορτίου και ταχυδρομείου

                                          γ)

                                          Αερομεταφορέας μόνο φορτίου

                                          δ)

                                          Αερομεταφορέας μόνο ταχυδρομείου

                                          ε)

                                          Αερομεταφορέας που προσφέρει ολοκληρωμένες υπηρεσίες μεταφοράς

                                          στ)

                                          Αερομεταφορέας ναυλωμένων πτήσεων

                        1.7.   Ονοματεπώνυμο και επαγγελματική θέση του αρμόδιου για την ασφάλεια αεροπορικού φορτίου/ταχυδρομείου από τρίτη χώρα

                              Ονοματεπώνυμο

                              Επαγγελματική θέση

                              Email

                              Τηλέφωνο — και διεθνείς κωδικοί

                        1.8.   Διεύθυνση των κεντρικών γραφείων του αερομεταφορέα στον υπό έλεγχο αερολιμένα

                              Αριθμός/Μονάδα/Κτίριο/Αερολιμένας

                              Οδός

                              Πόλη

                              Ταχυδρομικός κωδικός

                              Πολιτεία (όπου εφαρμόζεται)

                              Χώρα

                        1.9.   Διεύθυνση των κεντρικών γραφείων του αερομεταφορέα, όπως η έδρα της εταιρείας

                              Αριθμός/Μονάδα/Κτίριο/Αερολιμένας

                              Οδός

                              Πόλη

                              Ταχυδρομικός κωδικός

                              Πολιτεία (όπου εφαρμόζεται)

                              Χώρα

                        ΜΕΡΟΣ 2

                     Οργάνωση και αρμοδιότητες του ACC3 στον αερολιμένα

                  Στόχος: Απαγορεύεται η μεταφορά αεροπορικού φορτίου ή ταχυδρομείου σε χώρα της ΕΕ / του ΕΟΧ το οποίο δεν υποβλήθηκε σε διαδικασίες ασφάλειας. Λεπτομέρειες αυτών των διαδικασιών παρέχονται στα ακόλουθα μέρη του παρόντος καταλόγου σημείων ελέγχου. Ο ACC3 δέχεται φορτίο ή ταχυδρομείο με σκοπό τη μεταφορά του με αεροσκάφος με προορισμό την ΕΕ μόνο εφόσον η εφαρμογή ελέγχου ασφάλειας ή άλλων διαδικασιών ασφάλειας επιβεβαιώνεται και τεκμηριώνεται από εγκεκριμένο μεταφορικό γραφείο το οποίο έχει επικυρωθεί ως προς την αεροπορική ασφάλεια της ΕΕ, γνωστό αποστολέα ο οποίος έχει επικυρωθεί ως προς την αεροπορική ασφάλεια της ΕΕ ή συμβεβλημένο αποστολέα εγκεκριμένου μεταφορικού γραφείου το οποίο έχει επικυρωθεί ως προς την αεροπορική ασφάλεια της ΕΕ, ή εφόσον αυτές οι αποστολές υποβάλλονται σε έλεγχο ασφάλειας σύμφωνα με τους κανονισμούς της ΕΕ.
                  Ο ACC3 έχει καθιερώσει διαδικασία με σκοπό να διασφαλίζεται ότι εφαρμόζονται ενδεδειγμένες διαδικασίες ασφάλειας σε κάθε αεροπορικό φορτίο/ταχυδρομείο με προορισμό χώρα της ΕΕ / του ΕΟΧ εκτός εάν πρόκειται για φορτίο/ταχυδρομείο που εξαιρείται του ελέγχου ασφάλειας βάσει της νομοθεσίας της Ένωσης και το εν λόγω φορτίο/ταχυδρομείο προστατεύεται στη συνέχεια μέχρι τη φόρτωση στο αεροσκάφος. Οι διαδικασίες ασφάλειας περιλαμβάνουν τα εξής:

                              —

                              φυσικό έλεγχο ασφάλειας ο οποίος είναι επιπέδου τέτοιου που ευλόγως αρκεί ώστε να διασφαλίζεται ότι στην αποστολή δεν υπάρχουν κρυμμένα απαγορευμένα αντικείμενα, ή

                              —

                              άλλες διαδικασίες ασφάλειας που εντάσσονται στη διαδικασία ασφάλειας της αλυσίδας εφοδιασμού και διασφαλίζουν ευλόγως ότι στην αποστολή δεν υπάρχουν κρυμμένα απαγορευμένα αντικείμενα και οι οποίες εφαρμόζονται από εγκεκριμένα μεταφορικά γραφεία ή γνωστούς αποστολείς που έχουν επικυρωθεί ως προς την αεροπορική ασφάλεια της ΕΕ, ή από συμβεβλημένο αποστολέα εγκεκριμένου μεταφορικού γραφείου το οποίο έχει επικυρωθεί ως προς την αεροπορική ασφάλεια της ΕΕ.

                        Παραπομπή: σημείο 6.8.3
                  2.1.   Έχει καθιερώσει ο αερομεταφορέας διαδικασία με σκοπό να διασφαλίζεται ότι το αεροπορικό φορτίο/ταχυδρομείο υποβάλλεται στις ενδεδειγμένες διαδικασίες ασφάλειας πριν από τη φόρτωσή του σε αεροσκάφος με προορισμό χώρα της ΕΕ / του ΕΟΧ;

                              ΝΑΙ ή ΟΧΙ

                              Εάν ΝΑΙ, περιγράψτε τη διαδικασία.

                        2.2.   Εφαρμόζονται οι διαδικασίες ασφάλειας από τον αερομεταφορέα ή για λογαριασμό του από φορέα που καλύπτεται από το πρόγραμμα ασφάλειας του αερομεταφορέα;

                              Εάν ΝΑΙ, δώστε λεπτομέρειες.

                              Εάν ΟΧΙ, ποιοι φορείς που δεν καλύπτονται από το πρόγραμμα ασφάλειας του αερομεταφορέα εφαρμόζουν διαδικασίες ασφάλειας σε αεροπορικό φορτίο ή ταχυδρομείο που μεταφέρεται από τον εν λόγω αερομεταφορέα σε χώρα της ΕΕ / του ΕΟΧ;

                              Προσδιορίστε το είδος των φορέων αυτών:

                                          —

                                          Ιδιωτική εταιρεία επίγειας εξυπηρέτησης

                                          —

                                          Εταιρεία αδειοδοτημένη από το κράτος

                                          —

                                          Κρατική εγκατάσταση ή φορέας ελέγχου ασφάλειας

                                          —

                                          Άλλο

                        2.3.   Μέσω ποιων εργαλείων και οδηγιών διασφαλίζει ο αερομεταφορέας ότι οι διαδικασίες ασφάλειας εφαρμόζονται κατά τον απαιτούμενο τρόπο;

                        2.4.   Μπορεί ο αερομεταφορέας να ζητήσει τη διενέργεια κατάλληλων ελέγχων ασφάλειας σε περίπτωση που ο έλεγχος ασφάλειας διενεργείται από φορέα μη καλυπτόμενο από το πρόγραμμα ασφάλειας του αερομεταφορέα, όπως σε κρατικές εγκαταστάσεις;

                              ΝΑΙ ή ΟΧΙ

                              Εάν ΟΧΙ, διευκρινίστε.

                        2.5.   Εφαρμόζει το εγκεκριμένο μεταφορικό γραφείο / ο γνωστός αποστολέας πρόγραμμα για το αεροπορικό φορτίο/ταχυδρομείο σύμφωνα με τα πρότυπα του ΔΟΠΑ στο κράτος όπου βρίσκεται ο αερολιμένας στον οποίο πραγματοποιείται η επίσκεψη επικύρωσης;

                              Εάν ΝΑΙ, περιγράψτε τα επιμέρους στοιχεία του προγράμματος και πώς εφαρμόζεται το πρόγραμμα.

                        2.6.   Συμπεράσματα και γενικά σχόλια σχετικά με την αξιοπιστία, την πληρότητα και την αυστηρότητα της διαδικασίας.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 3

                     Πρόγραμμα ασφάλειας του αερομεταφορέα

                  Στόχος: Ο ACC3 διασφαλίζει ότι το οικείο πρόγραμμα ασφάλειας περιλαμβάνει όλα τα μέτρα αεροπορικής ασφάλειας που είναι συναφή και επαρκή για την ασφάλεια του αεροπορικού φορτίου και ταχυδρομείου που πρόκειται να μεταφερθεί εντός της ΕΕ.
                  Το πρόγραμμα ασφάλειας και τα σχετικά έγγραφα του αερομεταφορέα αποτελούν τη βάση των διαδικασιών ασφάλειας που εφαρμόζονται με σκοπό τη συμμόρφωση προς τον στόχο του παρόντος καταλόγου σημείων ελέγχου. Ο αερομεταφορέας μπορεί να διαβιβάσει τα έγγραφά του στον επικυρωτή αεροπορικής ασφάλειας της ΕΕ πριν την επίσκεψή του ώστε να τον βοηθήσει να εξοικειωθεί με τα στοιχεία των εγκαταστάσεων που πρόκειται να ελέγξει.
                  Παραπομπή: σημείο 6.8.2.1 και προσάρτημα 6-Ζ
                  Σημείωση: Καλύπτονται επαρκώς τα παρακάτω σημεία που παρατίθενται στο προσάρτημα 6-Ζ του παραρτήματος του κανονισμού (ΕΕ) αριθ. 185/2010:

                              α)

                              περιγραφή των μέτρων για το αεροπορικό φορτίο και ταχυδρομείο·

                              β)

                              διαδικασίες αποδοχής·

                              γ)

                              σύστημα και κριτήρια του εγκεκριμένου μεταφορικού γραφείου·

                              δ)

                              σύστημα και κριτήρια του γνωστού αποστολέα·

                              ε)

                              σύστημα και κριτήρια του συμβεβλημένου αποστολέα·

                              στ)

                              πρότυπο ελέγχου ασφάλειας και φυσικού ελέγχου·

                              ζ)

                              τόπος ελέγχου ασφάλειας και φυσικού ελέγχου·

                              η)

                              στοιχεία του εξοπλισμού ελέγχου ασφάλειας·

                              θ)

                              στοιχεία του αερομεταφορέα ή του παρόχου υπηρεσιών·

                              ι)

                              κατάλογος των εξαιρέσεων από τον έλεγχο ασφάλειας ή από τον φυσικό έλεγχο·

                              ια)

                              χειρισμός του φορτίου και του ταχυδρομείου υψηλού κινδύνου.

                        3.1.   Πρόγραμμα ασφάλειας του αερομεταφορέα

                              Ημερομηνία — χρησιμοποιήστε επακριβώς τη μορφή ηη/μμ/εεεε

                              Έκδοση

                              Έχει υποβληθεί το πρόγραμμα σε αρμόδια αρχή της ΕΕ / του ΕΟΧ σε προγενέστερο στάδιο; Εάν ΝΑΙ, πότε για τον καθορισμό ACC3; Άλλοι σκοποί;

                        3.2.   Καλύπτει επαρκώς το πρόγραμμα ασφάλειας τα επιμέρους στοιχεία του παραπάνω καταλόγου;

                              ΝΑΙ ή ΟΧΙ

                              Εάν ΟΧΙ, περιγράψτε λεπτομερώς τους λόγους.

                        3.3.   Είναι τα μέτρα αεροπορικής ασφάλειας που περιγράφονται στο πρόγραμμα ασφάλειας συναφή και επαρκή για την ασφάλεια του αεροπορικού φορτίου/ταχυδρομείου με προορισμό χώρα της ΕΕ / του ΕΟΧ σύμφωνα με τα απαιτούμενα πρότυπα;

                              ΝΑΙ ή ΟΧΙ

                              Εάν ΟΧΙ, περιγράψτε λεπτομερώς τους λόγους.

                        3.4.   Συμπέρασμα: Είναι το πρόγραμμα ασφάλειας πειστικό, αυστηρό και πλήρες;

                              ΝΑΙ ή ΟΧΙ

                              Εάν ΟΧΙ, προσδιορίστε τους λόγους.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 4

                     Πρόσληψη και εκπαίδευση του προσωπικού

                  Στόχος: Ο ACC3 ορίζει προσωπικό που είναι αρμόδιο και διαθέτει τις απαιτούμενες ικανότητες για να εργαστεί στον τομέα της ασφάλειας αεροπορικού φορτίου ή ταχυδρομείου. Το προσωπικό με πρόσβαση σε ασφαλές αεροπορικό φορτίο διαθέτει όλες τις απαιτούμενες ικανότητες για την εκτέλεση των καθηκόντων του και είναι κατάλληλα εκπαιδευμένο.
                  Για την επίτευξη του στόχου αυτού, ο ACC3 εφαρμόζει διαδικασία που αποσκοπεί να διασφαλίζει ότι όλοι οι υπάλληλοι (μόνιμο, προσωρινό προσωπικό, προσωπικό από εταιρείες προσωρινής απασχόλησης, οδηγοί κ.λπ.) στους οποίους επιτρέπεται η άμεση και χωρίς συνοδεία πρόσβαση σε αεροπορικό φορτίο/ταχυδρομείο όπου εφαρμόζονται ή εφαρμόστηκαν διαδικασίες ασφάλειας:

                              —

                              έχουν υποβληθεί σε αρχικούς και επαναληπτικούς ελέγχους πριν από την πρόσληψή τους και/ή σε ελέγχους του ιστορικού τους, οι οποίοι πληρούν τουλάχιστον τις απαιτήσεις των τοπικών αρχών του αερολιμένα που υποβάλλεται σε διαδικασία επικύρωσης, και

                              —

                              έχουν ολοκληρώσει την αρχική και επαναληπτική εκπαίδευση ώστε να γνωρίζουν τις αρμοδιότητές τους όσον αφορά την ασφάλεια σύμφωνα με τις απαιτήσεις των τοπικών αρχών του αερολιμένα που υποβάλλεται σε διαδικασία επικύρωσης.

                        Παραπομπή: σημείο 6.8.3.1
                  Σημείωση:

                              —

                              “Έλεγχος ιστορικού” σημαίνει έλεγχος της ταυτότητας και της προηγούμενης εμπειρίας ενός προσώπου, συμπεριλαμβανομένου, όπου επιτρέπεται από το νόμο, τυχόν ποινικού ιστορικού του, ως μέρους της εκτίμησης της καταλληλότητας του προσώπου να εφαρμόζει διαδικασία ασφάλειας και/ή να έχει πρόσβαση χωρίς συνοδό σε αυστηρά ελεγχόμενες περιοχές ασφάλειας (ορισμός του ΔΟΠΑ στο παράρτημα 17).

                              —

                              Ο έλεγχος πριν από την πρόσληψη αποδεικνύει την ταυτότητα του προσώπου βάσει αποδεικτικών στοιχείων, καλύπτει την απασχόληση, την εκπαίδευση ή άλλα τυχόν κενά τουλάχιστον τα προηγούμενα 5 έτη και απαιτεί την υπεύθυνη υπογεγραμμένη δήλωση του προσώπου για τυχόν ποινικό ιστορικό σε όλα τα κράτη διαμονής επί τουλάχιστον τα προηγούμενα 5 έτη (ορισμός της Ένωσης).

                        4.1.   Προβλέπεται διαδικασία η οποία διασφαλίζει ότι όλοι οι υπάλληλοι στους οποίους επιτρέπεται η άμεση και χωρίς συνοδεία πρόσβαση σε ασφαλές αεροπορικό φορτίο/ταχυδρομείο υποβάλλονται σε έλεγχο πριν από την πρόσληψή τους, με την οποία αξιολογείται το ιστορικό και οι ικανότητές τους;

                              ΝΑΙ ή ΟΧΙ

                              Εάν ΝΑΙ, αναφέρετε τον αριθμό των παρελθόντων ετών που λαμβάνονται υπόψη για τον έλεγχο πριν από την πρόσληψη, καθώς και τον φορέα που διενεργεί τον έλεγχο.

                        4.2.   Τι περιλαμβάνει αυτή η διαδικασία;

                                          —

                                          έλεγχο ιστορικού

                                          —

                                          έλεγχο πριν από την πρόσληψη

                                          —

                                          έλεγχο ποινικού μητρώου

                                          —

                                          συνεντεύξεις

                                          —

                                          άλλα (διευκρινίστε)

                                    Εξηγήστε τα επιμέρους στοιχεία, ποιος φορέας φέρει σε πέρας το στοιχείο αυτό και, όπου εφαρμόζεται, αναφέρετε το προηγούμενο χρονικό διάστημα που λαμβάνεται υπόψη.

                        4.3.   Προβλέπεται διαδικασία η οποία διασφαλίζει ότι το πρόσωπο που είναι αρμόδιο για την εφαρμογή και την επίβλεψη της εφαρμογής των διαδικασιών ασφάλειας στην εγκατάσταση υποβάλλεται σε έλεγχο πριν από την πρόσληψή του, με την οποία αξιολογείται το ιστορικό και οι ικανότητές του;

                              ΝΑΙ ή ΟΧΙ

                              Εάν ΝΑΙ, αναφέρετε τον αριθμό των παρελθόντων ετών που λαμβάνονται υπόψη για τον έλεγχο πριν από την πρόσληψη, καθώς και τον φορέα που διενεργεί τον έλεγχο.

                        4.4.   Τι περιλαμβάνει αυτή η διαδικασία;

                                          —

                                          Έλεγχο ιστορικού

                                          —

                                          Έλεγχο πριν από την πρόσληψη

                                          —

                                          Έλεγχο ποινικού μητρώου

                                          —

                                          Συνεντεύξεις

                                          —

                                          Άλλο (δώστε λεπτομέρειες)

                                    Εξηγήστε τα επιμέρους στοιχεία, ποιος φορέας φέρει σε πέρας το στοιχείο αυτό και, όπου εφαρμόζεται, αναφέρετε το προηγούμενο χρονικό διάστημα που λαμβάνεται υπόψη.

                        4.5.   Το προσωπικό με άμεση και χωρίς συνοδεία πρόσβαση σε ασφαλές αεροπορικό φορτίο/ταχυδρομείο παρακολουθεί εκπαίδευση σε θέματα ασφάλειας προτού του επιτραπεί η πρόσβαση στο ασφαλές αεροπορικό φορτίο/ταχυδρομείο;

                              ΝΑΙ ή ΟΧΙ

                              Εάν ΝΑΙ, περιγράψτε τα επιμέρους στοιχεία και τη διάρκεια της εκπαίδευσης.

                        4.6.   Το προσωπικό που αποδέχεται, ελέγχει και/ή προστατεύει αεροπορικό φορτίο/ταχυδρομείο παρακολουθεί ειδική εκπαίδευση για τη θέση εργασίας του;

                              ΝΑΙ ή ΟΧΙ

                              Εάν ΝΑΙ, περιγράψτε τα επιμέρους στοιχεία και τη διάρκεια των μαθημάτων.

                        4.7.   Το προσωπικό που αναφέρεται στα σημεία 4.5 και 4.6 παρακολουθεί επαναληπτική εκπαίδευση;

                              ΝΑΙ ή ΟΧΙ

                              Εάν ΝΑΙ, διευκρινίστε τα επιμέρους στοιχεία και τη συχνότητα της επαναληπτικής εκπαίδευσης.

                        4.8.   Συμπέρασμα: Τα μέτρα που σχετίζονται με την πρόσληψη και την εκπαίδευση του προσωπικού διασφαλίζουν ότι όλοι οι υπάλληλοι με πρόσβαση σε ασφαλές αεροπορικό φορτίο/ταχυδρομείο έχουν οριστεί και εκπαιδευτεί δεόντως σε επίπεδο επαρκές ώστε να γνωρίζουν τις αρμοδιότητές τους όσον αφορά την ασφάλεια;

                              ΝΑΙ ή ΟΧΙ

                              Εάν ΟΧΙ, προσδιορίστε τους λόγους.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 5

                     Διαδικασίες αποδοχής

                  Στόχος: Ο ACC3 εφαρμόζει διαδικασία που αποσκοπεί στο να αξιολογεί και να επαληθεύει μετά την αποδοχή το καθεστώς ασφάλειας μιας αποστολής σε σχέση με προηγούμενους ελέγχους.
                  Η διαδικασία περιλαμβάνει τα εξής επιμέρους στοιχεία:

                              —

                              επαλήθευση του κατά πόσον η αποστολή παραδίδεται από πρόσωπο που έχει οριστεί υπεύθυνο από εγκεκριμένο μεταφορικό γραφείο ή γνωστό αποστολέα που έχει επικυρωθεί ως προς την αεροπορική ασφάλεια της ΕΕ και περιλαμβάνεται στη βάση δεδομένων του (μέρος 6) ή από συμβεβλημένο αποστολέα εγκεκριμένου μεταφορικού γραφείου αυτού του είδους·

                              —

                              επαλήθευση του κατά πόσον η αποστολή διαθέτει όλες τις απαιτούμενες πληροφορίες ασφάλειας (αεροπορική φορτωτική και πληροφορίες για το καθεστώς ασφάλειας σε έντυπο ή ηλεκτρονικό μέσο) που αντιστοιχούν στις αποστολές αεροπορικού φορτίου και ταχυδρομείου που παραδίδεται·

                              —

                              επαλήθευση του κατά πόσον η αποστολή δεν φέρει σημεία παραβίασης· και

                              —

                              επαλήθευση του κατά πόσον η αποστολή πρέπει να αντιμετωπιστεί ως φορτίο και ταχυδρομείο υψηλού κινδύνου (HRCM).

                        Παραπομπή: σημείο 6.8.3.1
                  Σημείωση:

                              —

                              Εγκεκριμένο μεταφορικό γραφείο ή γνωστός αποστολέας είναι ένας φορέας που διακινεί φορτίο ο οποίος έχει υποβληθεί επιτυχώς στη διαδικασία επικύρωσης από επικυρωτή αεροπορικής ασφάλειας της ΕΕ ή του οποίου τα μέτρα ασφάλειας έχουν συμπεριληφθεί στο επικυρωμένο από την ΕΕ πρόγραμμα ασφάλειας του ACC3 (στην περίπτωση αυτήν, ο ACC3 είναι συνυπεύθυνος για τα μέτρα ασφάλειας).

                              —

                              Συμβεβλημένος αποστολέας είναι ένας φορέας που διακινεί φορτίο για ίδιο λογαριασμό υπό την ευθύνη εγκεκριμένου μεταφορικού γραφείου με επικύρωση αεροπορικής ασφάλειας της ΕΕ. Αυτό το εγκεκριμένο μεταφορικό γραφείο έχει την πλήρη ευθύνη για τις διαδικασίες ασφάλειας που εφαρμόζει ο συμβεβλημένος αποστολέας.

                              —

                              Το πρόσωπο που έχει οριστεί υπεύθυνο αντιστοιχεί στο πρόσωπο στο οποίο έχει ανατεθεί το καθήκον να παραδίδει το αεροπορικό φορτίο ή ταχυδρομείο στον αερομεταφορέα. Το πρόσωπο που παραδίδει την αποστολή στον αερομεταφορέα προσκομίζει δελτίο ταυτότητας, διαβατήριο, άδεια οδήγησης ή άλλο έγγραφο που περιέχει φωτογραφία του και το οποίο έχει εκδοθεί ή αναγνωρίζεται από την εθνική αρχή.

                        5.1.   Κατά την απευθείας αποδοχή μιας αποστολής, προσδιορίζει ο αερομεταφορέας κατά πόσον η εν λόγω αποστολή προέρχεται από εγκεκριμένο μεταφορικό γραφείο, γνωστό αποστολέα ή συμβεβλημένο αποστολέα που έχει επικυρωθεί ή αναγνωριστεί βάσει της νομοθεσίας της Ένωσης σχετικά με τα αεροπορικά φορτία και εάν περιλαμβάνεται στη βάση δεδομένων που διατηρεί ο αερομεταφορέας;

                              ΝΑΙ ή ΟΧΙ

                              Εάν ΝΑΙ, περιγράψτε τη διαδικασία.

                        5.2.   Κατά την απευθείας αποδοχή μιας αποστολής, προσδιορίζει ο αερομεταφορέας εάν ο προορισμός της είναι αερολιμένας χώρας της ΕΕ / του ΕΟΧ;

                              ΝΑΙ ή ΟΧΙ — διευκρινίστε.

                        5.3.   Εάν ΝΑΙ — υποβάλλει ο αερομεταφορέας όλο το φορτίο ή το ταχυδρομείο στις ίδιες διαδικασίες ασφάλειας εάν ο προορισμός είναι αερολιμένας χώρας της ΕΕ / του ΕΟΧ;

                              ΝΑΙ ή ΟΧΙ

                              Εάν ΝΑΙ, περιγράψτε τη διαδικασία.

                        5.4.   Κατά την απευθείας αποδοχή μιας αποστολής, προσδιορίζει ο αερομεταφορέας εάν η αποστολή πρέπει να θεωρείται φορτίο και ταχυδρομείο υψηλού κινδύνου (HRCM), συμπεριλαμβανομένων αποστολών που παραδίδονται με άλλους τρόπους μεταφοράς και όχι αεροπορικώς;

                              ΝΑΙ ή ΟΧΙ

                              Εάν ΝΑΙ, με ποιον τρόπο;
                              Περιγράψτε τη διαδικασία.

                        5.5.   Κατά την αποδοχή ασφαλούς αποστολής, προσδιορίζει ο αερομεταφορέας εάν η αποστολή έχει προστατευτεί από μη εξουσιοδοτημένη παρέμβαση και/ή παραβίαση;

                              ΝΑΙ ή ΟΧΙ

                              Εάν ΝΑΙ, περιγράψτε (σφραγίσεις, κλειδαριές κ.λπ.).

                        5.6.   Εάν ο αερομεταφορέας αποδέχεται διερχόμενο αεροπορικό φορτίο/ταχυδρομείο στην εγκατάστασή του (φορτίο/ταχυδρομείο που αναχωρεί με το ίδιο αεροσκάφος με το οποίο έφθασε), τεκμηριώνει βάσει των παρεχόμενων στοιχείων κατά πόσον πρέπει να εφαρμοστούν περαιτέρω διαδικασίες ασφάλειας;

                              ΝΑΙ ή ΟΧΙ

                              Εάν ΝΑΙ, πώς γίνεται αυτή η τεκμηρίωση;

                              Εάν ΟΧΙ, ποιες διαδικασίες διενεργούνται προκειμένου να εξασφαλίζεται η ασφάλεια φορτίου και ταχυδρομείου με προορισμό χώρα της ΕΕ / του ΕΟΧ;

                        5.7.   Εάν ο αερομεταφορέας αποδέχεται μεταφορτωνόμενο αεροπορικό φορτίο/ταχυδρομείο στην εγκατάστασή του (φορτίο/ταχυδρομείο που αναχωρεί με άλλο αεροσκάφος από εκείνο με το οποίο έφθασε), τεκμηριώνει βάσει των παρεχόμενων στοιχείων κατά πόσον πρέπει να εφαρμοστούν περαιτέρω διαδικασίες ασφάλειας;

                              ΝΑΙ ή ΟΧΙ

                              Εάν ΝΑΙ, πώς γίνεται αυτή η τεκμηρίωση;

                              Εάν ΟΧΙ, ποιες διαδικασίες διενεργούνται προκειμένου να εξασφαλίζεται η ασφάλεια φορτίου και ταχυδρομείου με προορισμό χώρα της ΕΕ / του ΕΟΧ;

                        5.8.   Το πρόσωπο που παραδίδει την ασφαλισμένη γνωστή αποστολή αεροπορικού φορτίου απαιτείται να προσκομίζει επίσημο έγγραφο ταυτότητας το οποίο να περιλαμβάνει φωτογραφία του;

                              ΝΑΙ ή ΟΧΙ

                        5.9.   Συμπέρασμα: Είναι οι διαδικασίες υποδοχής επαρκείς ώστε να καθορίζεται εάν το αεροπορικό φορτίο ή ταχυδρομείο προέρχεται από ασφαλή αλυσίδα εφοδιασμού ή εάν πρέπει να υποβληθεί σε έλεγχο ασφάλειας;

                              ΝΑΙ ή ΟΧΙ

                              Εάν ΟΧΙ, προσδιορίστε τους λόγους.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 6

                     Βάση δεδομένων

                  Στόχος: Όταν ο ACC3 δεν υποχρεούται να διενεργεί ελέγχους ασφάλειας σε ποσοστό 100% του αεροπορικού φορτίου ή ταχυδρομείου με προορισμό χώρα της ΕΕ / του ΕΟΧ, ο ACC3 διασφαλίζει ότι το φορτίο ή το ταχυδρομείο προέρχεται από εγκεκριμένο μεταφορικό γραφείο ή γνωστό αποστολέα που έχει επικυρωθεί ως προς την αεροπορική ασφάλεια της ΕΕ ή από συμβεβλημένο αποστολέα εγκεκριμένου μεταφορικού γραφείου.
                  Για την παρακολούθηση της διαδρομής ελέγχου που σχετίζεται με την ασφάλεια, ο ACC3 διατηρεί βάση δεδομένων η οποία περιλαμβάνει τα εξής στοιχεία για κάθε φορέα ή πρόσωπο από τα οποία αποδέχεται απευθείας φορτίο ή ταχυδρομείο:

                              —

                              τα στοιχεία του φορέα (εγκεκριμένο μεταφορικό γραφείο ή γνωστός αποστολέας),

                              —

                              τα στοιχεία της εταιρείας, καθώς και την καλή τη πίστει (bona fide) επαγγελματική διεύθυνσή της,

                              —

                              τη φύση της επιχειρηματικής δραστηριότητας, εξαιρουμένων των επιχειρηματικά ευαίσθητων πληροφοριών,

                              —

                              τα στοιχεία επικοινωνίας, συμπεριλαμβανομένων των στοιχείων επικοινωνίας με τα άτομα που είναι υπεύθυνα για την ασφάλεια,

                              —

                              τον αριθμό μητρώου της εταιρείας (εάν υπάρχει).

                        Όταν παραλαμβάνει αεροπορικό φορτίο ή ταχυδρομείο, ο ACC3 πρέπει να ελέγχει στη βάση δεδομένων εάν περιλαμβάνεται ο φορέας που του το παραδίδει. Εάν ο φορέας δεν περιλαμβάνεται στη βάση δεδομένων, το αεροπορικό φορτίο ή ταχυδρομείο που παραδίδεται από αυτόν υποβάλλεται σε έλεγχο ασφάλειας πριν από τη φόρτωση.
                  Παραπομπή: σημεία 6.8.4.1 και 6.8.4.3

                                          6.1.

                                          Διατηρεί ο αερομεταφορέας βάση δεδομένων η οποία να περιλαμβάνει, κατά περίπτωση, τα προαναφερθέντα στοιχεία και τα οποία αφορούν:

                                                      —

                                                      εγκεκριμένα μεταφορικά γραφεία που έχουν επικυρωθεί ως προς την αεροπορική ασφάλεια της ΕΕ,

                                                      —

                                                      γνωστούς αποστολείς που έχουν επικυρωθεί ως προς την αεροπορική ασφάλεια της ΕΕ,

                                                      —

                                                      συμβεβλημένους αποστολείς εγκεκριμένου μεταφορικού γραφείου (σε εθελοντική βάση);

                              ΝΑΙ ή ΟΧΙ

                              Εάν ΝΑΙ, περιγράψτε τη βάση δεδομένων.

                              Εάν ΟΧΙ, εξηγήστε γιατί.

                        6.2.   Το προσωπικό που αποδέχεται το αεροπορικό φορτίο και ταχυδρομείο έχει εύκολη πρόσβαση στη βάση δεδομένων;

                              ΝΑΙ ή ΟΧΙ

                              Εάν ΝΑΙ, περιγράψτε τη διαδικασία.

                        6.3.   Επικαιροποιείται η βάση δεδομένων σε τακτά διαστήματα ώστε να παρέχει αξιόπιστα δεδομένα στο προσωπικό που αποδέχεται αεροπορικό φορτίο και ταχυδρομείο;

                              ΝΑΙ ή ΟΧΙ

                              Εάν ΟΧΙ, εξηγήστε.

                        6.4.   Συμπέρασμα: Διατηρεί ο αερομεταφορέας βάση δεδομένων που διασφαλίζει πλήρη διαφάνεια όσον αφορά τη σχέση του με φορείς από τους οποίους παραλαμβάνει απευθείας φορτίο ή ταχυδρομείο (που έχει υποβληθεί σε ελέγχους ασφάλειας ή άλλες διαδικασίες ασφάλειας) για μεταφορά στην Ένωση / στον ΕΟΧ;

                              ΝΑΙ ή ΟΧΙ

                              Εάν ΟΧΙ, προσδιορίστε τους λόγους.

                              Σχόλια του αερομεταφορέα,

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 7

                     Έλεγχος ασφάλειας

                  Στόχος: Όταν ο ACC3 αποδέχεται φορτίο και ταχυδρομείο από φορέα που δεν έχει επικυρωθεί ως προς την αεροπορική ασφάλεια της ΕΕ ή το φορτίο που παραλαμβάνει δεν προστατευόταν από μη εξουσιοδοτημένη παρέμβαση από τη στιγμή που εφαρμόστηκαν οι διαδικασίες ασφάλειας, ο ACC3 διασφαλίζει ότι το εν λόγω αεροπορικό φορτίο ή ταχυδρομείο υποβάλλεται σε έλεγχο ασφάλειας προτού φορτωθεί σε αεροσκάφος. Ο ACC3 εφαρμόζει διαδικασία που διασφαλίζει ότι το αεροπορικό φορτίο και ταχυδρομείο με προορισμό χώρα της ΕΕ / του ΕΟΧ που πρόκειται να μεταφορτωθεί, να διαμετακομισθεί ή να εκφορτωθεί σε αερολιμένα της Ένωσης υποβάλλεται σε έλεγχο ασφάλειας με χρήση των μέσων ή των μεθόδων που αναφέρονται στη νομοθεσία της ΕΕ προτύπου τέτοιου που ευλόγως αρκεί για να διασφαλισθεί ότι δεν περιέχει απαγορευμένα αντικείμενα.
                  Όταν ο ACC3 δεν διενεργεί ο ίδιος τον έλεγχο ασφάλειας στο αεροπορικό φορτίο ή ταχυδρομείο, διασφαλίζει ότι διενεργείται ο ενδεδειγμένος έλεγχος ασφάλειας σύμφωνα με τις απαιτήσεις της ΕΕ. Οι διαδικασίες ελέγχου ασφάλειας περιλαμβάνουν, εφόσον απαιτείται, την κατάλληλη μεταχείριση του φορτίου και ταχυδρομείου προς μεταφόρτωση/διαμετακόμιση.
                  Όταν ο έλεγχος ασφάλειας του αεροπορικού φορτίου ή ταχυδρομείου διενεργείται από την αρμόδια αρχή της τρίτης χώρας ή για λογαριασμό αυτής, ο ACC3 που παραλαμβάνει αυτό το αεροπορικό φορτίο ή ταχυδρομείο από τον φορέα δηλώνει το γεγονός αυτό στο πρόγραμμα ασφάλειάς του και προσδιορίζει τον τρόπο με τον οποίο διασφαλίζεται επαρκής έλεγχος ασφάλειας.
                  Σημείωση: Μολονότι κατά το 6.8.3.2 ο ACC3 επιτρέπεται να εφαρμόζει ως ελάχιστα πρότυπα εκείνα του ΔΟΠΑ για εφαρμογή των διατάξεων του 6.8.3.1 μέχρι τις 30 Ιουνίου 2014, η επικύρωση αεροπορικής ασφάλειας της ΕΕ λαμβάνεται υπόψη στις απαιτήσεις ελέγχου ασφάλειας ΕΕ, ακόμη και αν η επικύρωση πραγματοποιήθηκε πριν την 1η Ιουλίου 2014.
                  Παραπομπή: σημεία 6.8.3.1, 6.8.3.2, 6.8.3.3
                  7.1.   Εφαρμόζεται ο έλεγχος ασφάλειας από τον αερομεταφορέα ή για λογαριασμό του από φορέα που καλύπτεται από το πρόγραμμα ασφάλειας του αερομεταφορέα;

                              Εάν ΝΑΙ, δώστε λεπτομέρειες.
                              Εάν ισχύει, διευκρινίστε τον ή τους φορείς που καλύπτει(-ουν) το πρόγραμμα ασφάλειας του αερομεταφορέα:

                                          —

                                          Ονομασία

                                          —

                                          Διεύθυνση της εγκατάστασης

                                          —

                                          Ύπαρξη καθεστώτος εξουσιοδοτημένου οικονομικού φορέα, εφόσον υπάρχει

                              Εάν ΟΧΙ, ποιοι φορείς που δεν καλύπτονται από το πρόγραμμα ασφάλειας του αερομεταφορέα διενεργούν έλεγχο ασφάλειας σε αεροπορικό φορτίο ή ταχυδρομείο που μεταφέρεται από τον εν λόγω αερομεταφορέα σε χώρα της ΕΕ / του ΕΟΧ;
                              Προσδιορίστε το είδος των φορέων αυτών:

                                          —

                                          Ιδιωτική εταιρεία επίγειας εξυπηρέτησης

                                          —

                                          Εταιρεία αδειοδοτημένη από το κράτος

                                          —

                                          Κρατική εγκατάσταση ή φορέας ελέγχου ασφάλειας

                                          —

                                          Άλλο (δώστε λεπτομέρειες)

                        7.2.   Ποιες μέθοδοι ελέγχου ασφάλειας χρησιμοποιούνται για αεροπορικό φορτίο και ταχυδρομείο;

                              Προσδιορίστε, συμπεριλαμβανομένων πληροφοριών σχετικά με τον εξοπλισμό που χρησιμοποιείται για τη διενέργεια ελέγχου ασφάλειας σε αεροπορικό φορτίο και ταχυδρομείο (κατασκευαστής, είδος, έκδοση λογισμικού, πρότυπο, σειριακός αριθμός κ.λπ.) για όλες τις χρησιμοποιούμενες μεθόδους.

                        7.3.   Ο εξοπλισμός ή η μέθοδος (π.χ. σκύλοι ανίχνευσης εκρηκτικών) που χρησιμοποιείται περιλαμβάνεται στον πιο πρόσφατο κατάλογο συμμόρφωσης της ΕΕ, της Ευρωπαϊκής διάσκεψης Πολιτικής Αεροπορίας (ECAC) ή της Υπηρεσίας Ασφάλειας Μεταφορών ΗΠΑ (TSA);

                              ΝΑΙ ή ΟΧΙ

                              Εάν ΝΑΙ, διευκρινίστε.

                              Εάν ΟΧΙ, δώστε λεπτομέρειες αναφέροντας συγκεκριμένα την έγκριση του εξοπλισμού και την ημερομηνία αυτής, καθώς και τυχόν ενδείξεις ότι ικανοποιεί τα πρότυπα εξοπλισμού της ΕΕ.

                        7.4.   Η χρήση του εξοπλισμού είναι σύμφωνη με την αρχική αντίληψη λειτουργίας (CONOPS) του κατασκευαστή και ο εξοπλισμός ελέγχεται και συντηρείται σε τακτά διαστήματα;

                              ΝΑΙ ή ΟΧΙ

                              Εάν ΝΑΙ, περιγράψτε τη διαδικασία.

                        7.5.   Κατά τη διάρκεια του ελέγχου ασφάλειας, λαμβάνεται υπόψη το είδος της αποστολής;

                              ΝΑΙ ή ΟΧΙ

                              Εάν ΝΑΙ περιγράψτε πώς διασφαλίζεται ότι η μέθοδος ελέγχου ασφάλειας που έχει επιλεγεί εφαρμόζεται σε πρότυπο τέτοιο που ευλόγως αρκεί για να διασφαλισθεί ότι στην αποστολή δεν υπάρχουν κρυμμένα απαγορευμένα αντικείμενα.

                        7.6.   Προβλέπεται διαδικασία για τη διερεύνηση του συναγερμού που ενεργοποιείται από τον εξοπλισμό ελέγχου ασφάλειας;

                              ΝΑΙ ή ΟΧΙ

                              Εάν ΝΑΙ, περιγράψτε τη διαδικασία διερεύνησης των συναγερμών ώστε να διασφαλίζεται ευλόγως η απουσία απαγορευμένων αντικειμένων.

                              Εάν ΟΧΙ, περιγράψτε τι συμβαίνει στην αποστολή.

                        7.7.   Υπάρχει κατάλογος αποστολών που εξαιρούνται από τον έλεγχο ασφάλειας;

                              ΝΑΙ ή ΟΧΙ

                        7.8.   Υπάρχει κατάλογος αποστολών που εξαιρούνται από τον έλεγχο ασφάλειας χωρίς να βρίσκονται στον κατάλογο της Ένωσης;

                              ΝΑΙ ή ΟΧΙ

                              Εάν ΝΑΙ, διευκρινίστε.

                        7.9.   Ελέγχεται η πρόσβαση στον χώρο ελέγχων ασφάλειας κατά τρόπο που να διασφαλίζει ότι η εν λόγω πρόσβαση παρέχεται μόνο σε εξουσιοδοτημένο και εκπαιδευμένο προσωπικό;

                              ΝΑΙ ή ΟΧΙ

                              Εάν ΝΑΙ, περιγράψτε.

                        7.10.   Εφαρμόζεται καθιερωμένο σύστημα ελέγχου ποιότητας και/ή δοκιμών;

                              ΝΑΙ ή ΟΧΙ

                              Εάν ΝΑΙ, περιγράψτε.

                        7.11.   Συμπέρασμα: Το αεροπορικό φορτίο και ταχυδρομείο υποβάλλεται σε έλεγχο ασφάλειας με ένα από τα μέσα ή τις μεθόδους που αναφέρονται στο σημείο 6.2.1 της απόφασης 2010/774/ΕΕ μέχρις επιπέδου που ευλόγως αρκεί για να διασφαλισθεί ότι δεν περιέχει απαγορευμένα αντικείμενα;

                              ΝΑΙ ή ΟΧΙ

                              Εάν ΟΧΙ, προσδιορίστε τον λόγο.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 8

                     Φορτίο ή ταχυδρομείο υψηλού κινδύνου (HRCM)

                  Στόχος: Αποστολές οι οποίες προέρχονται ή μεταφορτώνονται σε τόπους προέλευσης που αναγνωρίζονται ως υψηλού κινδύνου από την ΕΕ ή αποστολές οι οποίες φαίνεται να έχουν υποστεί σημαντική παραβίαση θεωρούνται φορτίο ή ταχυδρομείο υψηλού κινδύνου (HRCM). Αυτές οι αποστολές πρέπει να υποβάλλονται σε έλεγχο ασφάλειας με βάση συγκεκριμένες οδηγίες. Οι τόποι προέλευσης υψηλού κινδύνου και οι οδηγίες ελέγχου ασφάλειας παρέχονται από την αρμόδια αρχή της ΕΕ / του ΕΟΧ που όρισε τον ACC3. Ο ACC3 διαθέτει διαδικασία με σκοπό να διασφαλίζεται ότι το HRCM με προορισμό χώρα της ΕΕ / του ΕΟΧ εντοπίζεται και υποβάλλεται στις κατάλληλες διαδικασίες όπως ορίζονται στη νομοθεσία της Ένωσης.
                  Ο ACC3 παραμένει σε επικοινωνία με την οικεία αρχή που είναι αρμόδια για τους αερολιμένες της ΕΕ / του ΕΟΧ στους οποίους μεταφέρει φορτίο ώστε να έχει στη διάθεσή του τις τελευταίες πληροφορίες για τους τόπους προέλευσης υψηλού κινδύνου.
                  Ο ACC3 εφαρμόζει τα ίδια μέτρα, ανεξάρτητα από το εάν παραλαμβάνει φορτίο και ταχυδρομείο υψηλού κινδύνου από άλλον αερομεταφορέα ή μέσω άλλων τρόπων μεταφοράς.
                  Παραπομπή: σημεία 6.7 και 6.8.3.4
                  Σημείωση: Το HRCM που έχει υποβληθεί επιτυχώς σε έλεγχο ασφάλειας για μεταφορά σε χώρα της ΕΕ / του ΕΟΧ φέρει την επισήμανση “SHR”, ήτοι ασφαλές για αεροσκάφος μεταφοράς επιβατών, αμιγώς εμπορευματικό αεροσκάφος και αμιγώς ταχυδρομικό αεροσκάφος σύμφωνα με τις απαιτήσεις υψηλού κινδύνου.
                  8.1.   Γνωρίζει το προσωπικό του αερομεταφορέα που είναι υπεύθυνο για την εφαρμογή των διαδικασιών ασφάλειας ποιο αεροπορικό φορτίο και ταχυδρομείο πρέπει να αντιμετωπίζεται ως φορτίο και ταχυδρομείο υψηλού κινδύνου (HRCM);

                              ΝΑΙ ή ΟΧΙ

                              Εάν ΝΑΙ, περιγράψτε.

                        8.2.   Διαθέτει ο αερομεταφορέας διαδικασίες για τον εντοπισμό HRCM;

                              ΝΑΙ ή ΟΧΙ

                              Εάν ΝΑΙ, περιγράψτε.

                        8.3.   Υποβάλλεται το HRCM σε διαδικασίες ελέγχου ασφάλειας για HRCM σύμφωνα με τη νομοθεσία της ΕΕ;

                              ΝΑΙ ή ΟΧΙ

                              Εάν ΟΧΙ, αναφέρετε τις διαδικασίες που εφαρμόζονται.

                        8.4.   Μετά τον έλεγχο ασφάλειας, εκδίδει ο αερομεταφορέας δήλωση καθεστώτος ασφάλειας για SHR στα έγγραφα που συνοδεύουν την αποστολή;

                              ΝΑΙ ή ΟΧΙ

                              Εάν ΝΑΙ, περιγράψτε πώς εκδίδεται το καθεστώς ασφάλειας και σε ποιο έγγραφο.

                        8.5.   Συμπέρασμα: Η διαδικασία που εφαρμόζει ο αερομεταφορέας είναι συναφής και επαρκής ώστε να διασφαλίζεται η δέουσα μεταχείριση κάθε HRCM πριν από τη φόρτωσή του;

                              ΝΑΙ ή ΟΧΙ

                              Εάν ΟΧΙ, προσδιορίστε τον λόγο.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 9

                     Προστασία

                  Στόχος: Ο ACC3 προβλέπει διαδικασίες προκειμένου να διασφαλίζεται ότι το αεροπορικό φορτίο και/ή ταχυδρομείο με προορισμό χώρα της ΕΕ / του ΕΟΧ προστατεύεται από μη εξουσιοδοτημένη παρέμβαση από το σημείο που εφαρμόζεται ο έλεγχος ασφάλειας ή οι διαδικασίες ασφάλειας ή από το σημείο αποδοχής μετά την εφαρμογή ελέγχου ασφάλειας ή διαδικασιών ασφάλειας μέχρι τη φόρτωση.
                  Προστασία μπορεί να παρέχεται με διάφορους τρόπους, όπως φυσικά μέσα (φράγματα, κλειδωμένα δωμάτια κ.λπ.), ανθρώπινα μέσα (περιπολίες, εκπαιδευμένο προσωπικό κ.λπ.) και τεχνολογικά μέσα (κάμερες κλειστού κυκλώματος παρακολούθησης, συναγερμός εισβολέων κ.λπ.).
                  Ασφαλές αεροπορικό φορτίο ή ταχυδρομείο με προορισμό χώρα της ΕΕ / του ΕΟΧ πρέπει να διαχωρίζεται από το αεροπορικό φορτίο ή ταχυδρομείο που δεν είναι ασφαλές.
                  Παραπομπή: σημείο 6.8.3
                  9.1.   Προβλέπεται προστασία του ασφαλούς αεροπορικού φορτίου και ταχυδρομείου από τον αερομεταφορέα ή για λογαριασμό του από φορέα που καλύπτεται από το πρόγραμμα ασφάλειας του αερομεταφορέα;

                              Εάν ΝΑΙ, δώστε λεπτομέρειες.

                              Εάν ΟΧΙ, ποιοι φορείς που δεν καλύπτονται από το πρόγραμμα ασφάλειας του αερομεταφορέα εφαρμόζουν μέτρα προστασίας σε ασφαλές αεροπορικό φορτίο ή ταχυδρομείο που μεταφέρεται από τον εν λόγω αερομεταφορέα σε χώρα της ΕΕ / του ΕΟΧ;
                              Προσδιορίστε το είδος των φορέων αυτών:

                                          —

                                          Ιδιωτική εταιρεία επίγειας εξυπηρέτησης

                                          —

                                          Εταιρεία αδειοδοτημένη από το κράτος

                                          —

                                          Κρατική εγκατάσταση ή φορέας ελέγχου ασφάλειας

                                          —

                                          Άλλο (δώστε λεπτομέρειες)

                        9.2.   Προβλέπονται διαδικασίες ασφάλειας και προστασίας για την αποφυγή παραβιάσεων κατά τη διάρκεια του ελέγχου ασφάλειας;

                              ΝΑΙ ή ΟΧΙ

                              Εάν ΝΑΙ, περιγράψτε.

                        9.3.   Προβλέπονται διαδικασίες οι οποίες να διασφαλίζουν ότι το αεροπορικό φορτίο/ταχυδρομείο με προορισμό χώρα της ΕΕ / του ΕΟΧ στο οποίο έχουν εφαρμοστεί διαδικασίες ασφάλειας προστατεύεται από μη εξουσιοδοτημένη παρέμβαση από τη στιγμή που χαρακτηρίστηκε ως ασφαλές έως τη φόρτωσή του;

                              ΝΑΙ ή ΟΧΙ

                              Εάν ΝΑΙ, περιγράψτε πώς προστατεύεται.

                              Εάν ΟΧΙ, προσδιορίστε τους λόγους.

                        9.4.   Συμπέρασμα: Είναι η προστασία των αποστολών επαρκώς αυστηρή ώστε να αποτρέπει έκνομη παρέμβαση;

                              ΝΑΙ ή ΟΧΙ

                              Εάν ΟΧΙ, προσδιορίστε τον λόγο.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 10

                     Τεκμηρίωση — Συνοδευτικά έγγραφα

                  Στόχος: Ο ACC3 διασφαλίζει ότι:

                              1.

                              το καθεστώς ασφάλειας της αποστολής αναφέρεται στα συνοδευτικά έγγραφα, είτε υπό μορφή αεροπορικής φορτωτικής, ισοδύναμου ταχυδρομικού εγγράφου είτε ανεξάρτητου παραστατικού, σε ηλεκτρονική μορφή ή σε γραπτό έντυπο, και

                              2.

                              ο μοναδικός αλφαριθμητικός αναγνωριστικός κωδικός του εμφανίζεται στα έγγραφα που συνοδεύουν τις μεταφερόμενες αποστολές, είτε σε ηλεκτρονική μορφή είτε σε γραπτό έντυπο.

                        Παραπομπή: σημείο 6.3.2.6 στοιχείο δ) και σημεία 6.8.3.4 και 6.8.3.5
                  Σημείωση: Μπορεί να αναφέρονται τα ακόλουθα καθεστώτα ασφάλειας της αποστολής:

                              —

                              “SPX”, ήτοι ασφαλής για αεροσκάφος μεταφοράς επιβατών, αμιγώς εμπορευματικό αεροσκάφος και αμιγώς ταχυδρομικό αεροσκάφος, ή

                              —

                              “SCO”, ήτοι ασφαλής μόνον για αμιγώς εμπορευματικό αεροσκάφος και αμιγώς ταχυδρομικό αεροσκάφος, ή

                              —

                              “SHR”, ήτοι ασφαλής για αεροσκάφος μεταφοράς επιβατών, αμιγώς εμπορευματικό αεροσκάφος και αμιγώς ταχυδρομικό αεροσκάφος σύμφωνα με τις απαιτήσεις υψηλού κινδύνου.

                        Ελλείψει εγκεκριμένου μεταφορικού γραφείου, επιτρέπεται να εκδώσει τη δήλωση καθεστώτος ασφάλειας ο ACC3 ή αερομεταφορέας προερχόμενος από τρίτη χώρα που εξαιρείται από το καθεστώς ACC3.
                  10.1.   Συνοδεύονται οι αποστολές από έγγραφα που επιβεβαιώνουν προηγούμενες και τρέχουσες διαδικασίες ασφάλειας;

                              ΝΑΙ ή ΟΧΙ

                              Εάν ΝΑΙ, περιγράψτε το περιεχόμενο των εγγράφων.

                              Εάν ΟΧΙ, εξηγήστε γιατί και πώς το φορτίο ή το ταχυδρομείο θεωρείται “ασφαλές” από τον αερομεταφορέα, εφόσον πρόκειται να φορτωθεί σε αεροσκάφος.

                        10.2.   Περιλαμβάνουν τα έγγραφα τον μοναδικό αλφαριθμητικό αναγνωριστικό κωδικό ACC3 του αερομεταφορέα;

                              ΝΑΙ ή ΟΧΙ

                              Εάν ΟΧΙ, εξηγήστε τον λόγο.

                        10.3.   Διευκρινίζουν τα έγγραφα το καθεστώς ασφάλειας του φορτίου και πώς επιτεύχθηκε αυτό το καθεστώς;

                              ΝΑΙ ή ΟΧΙ

                        10.4.   Συμπέρασμα: Είναι η διαδικασία τεκμηρίωσης επαρκής ώστε να διασφαλίζεται ότι το φορτίο ή το ταχυδρομείο συνοδεύεται από τα κατάλληλα έγγραφα, τα οποία βεβαιώνουν το ορθό καθεστώς ασφάλειας;

                              ΝΑΙ ή ΟΧΙ

                              Εάν ΟΧΙ, προσδιορίστε τον λόγο.

                              Σχόλια του αερομεταφορέα

                              Σχόλια του επικυρωτή αεροπορικής ασφάλειας της ΕΕ

                        ΜΕΡΟΣ 11

                     Συμμόρφωση

                  Στόχος: Μετά την αξιολόγηση των δέκα προηγούμενων μερών του παρόντος καταλόγου σημείων ελέγχου, ο επικυρωτής ΕΕ της αεροπορικής ασφάλειας πρέπει να καταλήξει σε ένα συμπέρασμα σχετικά με το εάν η επιτόπια επαλήθευση αντιστοιχεί στα περιεχόμενα του τμήματος του προγράμματος ασφάλειας του αερομεταφορέα που περιγράφει τα μέτρα για το αεροπορικό φορτίο/ταχυδρομείο με προορισμό χώρα της ΕΕ / του ΕΟΧ και εάν οι διαδικασίες ασφάλειας επιτυγχάνουν σε ικανοποιητικό βαθμό τους στόχους που παρατίθενται στον παρόντα κατάλογο σημείων ελέγχου.
                  Για τα συμπεράσματά σας, διακρίνετε μεταξύ τεσσάρων πιθανών βασικών περιπτώσεων:

                              1.

                              το πρόγραμμα ασφάλειας του αερομεταφορέα συμμορφώνεται με το προσάρτημα 6-Ζ του παραρτήματος του κανονισμού (ΕΕ) αριθ. 185/2010 και η επιτόπια επαλήθευση επιβεβαιώνει τη συμμόρφωση προς τον στόχο του καταλόγου σημείων ελέγχου· ή

                              2.

                              το πρόγραμμα ασφάλειας του αερομεταφορέα συμμορφώνεται με το προσάρτημα 6-Ζ του παραρτήματος του κανονισμού (ΕΕ) αριθ. 185/2010, αλλά η επιτόπια επαλήθευση δεν επιβεβαιώνει συμμόρφωση προς τον στόχο του καταλόγου σημείων ελέγχου· ή

                              3.

                              το πρόγραμμα ασφάλειας του αερομεταφορέα δεν συμμορφώνεται με το προσάρτημα 6-Ζ του παραρτήματος του κανονισμού (ΕΕ) αριθ. 185/2010, αλλά η επιτόπια επαλήθευση επιβεβαιώνει τη συμμόρφωση προς τον στόχο του καταλόγου σημείων ελέγχου· ή

                              4.

                              το πρόγραμμα ασφάλειας του αερομεταφορέα δεν συμμορφώνεται με το προσάρτημα 6-Ζ του παραρτήματος του κανονισμού (ΕΕ) αριθ. 185/2010 και η επιτόπια επαλήθευση δεν επιβεβαιώνει τη συμμόρφωση προς τον στόχο του καταλόγου σημείων ελέγχου.

                        11.1.   Γενικό συμπέρασμα: Αναφέρετε την περίπτωση που βρίσκεται πιο κοντά στην κατάσταση που αποτέλεσε αντικείμενο της διαδικασίας επικύρωσης

                              1, 2, 3 ή 4

                              Σχόλια του επικυρωτή αεροπορικής ασφάλειας της ΕΕ

                              Σχόλια του αερομεταφορέα

                        Ονοματεπώνυμο του επικυρωτή:
                  Ημερομηνία:
                  Υπογραφή:

                     ΠΑΡΑΡΤΗΜΑ

                        Κατάλογος προσώπων και φορέων που επισκέφθηκε και από τους οποίους πήρε συνέντευξη ο επικυρωτής αεροπορικής ασφάλειας

                     Αναφέρατε τον φορέα, το όνομα του προσώπου με το οποίο ήρθε σε επαφή, την ημερομηνία επίσκεψης και συνέντευξης.

                  Δ.

                  Το προσάρτημα 6-ΣΤ αντικαθίσταται από το ακόλουθο κείμενο:
                  «ΠΡΟΣΑΡΤΗΜΑ 6-ΣΤ

                  ΦΟΡΤΙΟ ΚΑΙ ΤΑΧΥΔΡΟΜΕΙΟ
                  6-ΣΤi

                     ΤΡΙΤΕΣ ΧΩΡΕΣ, ΚΑΘΩΣ ΚΑΙ ΥΠΕΡΠΟΝΤΙΕΣ ΧΩΡΕΣ ΚΑΙ ΕΔΑΦΗ ΠΟΥ ΔΙΑΤΗΡΟΥΝ ΙΔΙΑΙΤΕΡΕΣ ΣΧΕΣΕΙΣ ΜΕ ΤΗΝ ΕΝΩΣΗ ΣΥΜΦΩΝΑ ΜΕ ΤΗ ΣΥΝΘΗΚΗ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΣΤΙΣ ΟΠΟΙΕΣ ΔΕΝ ΕΦΑΡΜΟΖΕΤΑΙ ΤΟ ΚΕΦΑΛΑΙΟ ΤΩΝ ΜΕΤΑΦΟΡΩΝ ΤΗΣ ΕΝ ΛΟΓΩ ΣΥΝΘΗΚΗΣ, ΤΩΝ ΟΠΟΙΩΝ ΤΑ ΠΡΟΤΥΠΑ ΑΣΦΑΛΕΙΑΣ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΑ ΤΩΝ ΚΟΙΝΩΝ ΒΑΣΙΚΩΝ ΠΡΟΤΥΠΩΝ

                  6-ΣΤii

                     ΤΡΙΤΕΣ ΧΩΡΕΣ, ΚΑΘΩΣ ΚΑΙ ΥΠΕΡΠΟΝΤΙΕΣ ΧΩΡΕΣ ΚΑΙ ΕΔΑΦΗ ΠΟΥ ΔΙΑΤΗΡΟΥΝ ΙΔΙΑΙΤΕΡΕΣ ΣΧΕΣΕΙΣ ΜΕ ΤΗΝ ΕΝΩΣΗ ΣΥΜΦΩΝΑ ΜΕ ΤΗ ΣΥΝΘΗΚΗ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΣΤΙΣ ΟΠΟΙΕΣ ΔΕΝ ΕΦΑΡΜΟΖΕΤΑΙ ΤΟ ΚΕΦΑΛΑΙΟ ΤΩΝ ΜΕΤΑΦΟΡΩΝ ΤΗΣ ΕΝ ΛΟΓΩ ΣΥΝΘΗΚΗΣ, ΓΙΑ ΤΙΣ ΟΠΟΙΕΣ ΔΕΝ ΑΠΑΙΤΕΙΤΑΙ ΚΑΘΟΡΙΣΜΟΣ ACC3

                  Οι τρίτες χώρες καθώς και οι υπερπόντιες χώρες και εδάφη που διατηρούν ιδιαίτερες σχέσεις με την Ένωση σύμφωνα με τη Συνθήκη για τη λειτουργία της Ευρωπαϊκής Ένωσης ή τη Συνθήκη για την Ευρωπαϊκή Ένωση για τις οποίες δεν απαιτείται ορισμός ACC3 αναφέρονται σε χωριστή απόφαση της Επιτροπής.
                  6-ΣΤiii

                     ΔΡΑΣΤΗΡΙΟΤΗΤΕΣ ΕΠΙΚΥΡΩΣΗΣ ΤΡΙΤΩΝ ΧΩΡΩΝ, ΚΑΘΩΣ ΚΑΙ ΥΠΕΡΠΟΝΤΙΩΝ ΧΩΡΩΝ ΚΑΙ ΕΔΑΦΩΝ ΠΟΥ ΔΙΑΤΗΡΟΥΝ ΙΔΙΑΙΤΕΡΕΣ ΣΧΕΣΕΙΣ ΜΕ ΤΗΝ ΕΝΩΣΗ ΣΥΜΦΩΝΑ ΜΕ ΤΗ ΣΥΝΘΗΚΗ ΓΙΑ ΤΗ ΛΕΙΤΟΥΡΓΙΑ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΣΤΙΣ ΟΠΟΙΕΣ ΔΕΝ ΕΦΑΡΜΟΖΕΤΑΙ ΤΟ ΚΕΦΑΛΑΙΟ ΤΩΝ ΜΕΤΑΦΟΡΩΝ ΤΗΣ ΕΝ ΛΟΓΩ ΣΥΝΘΗΚΗΣ, ΠΟΥ ΑΝΑΓΝΩΡΙΖΟΝΤΑΙ ΩΣ ΙΣΟΔΥΝΑΜΕΣ ΤΗΣ ΕΠΙΚΥΡΩΣΗΣ ΑΕΡΟΠΟΡΙΚΗΣ ΑΣΦΑΛΕΙΑΣ ΤΗΣ ΕΕ»

                  Ε.

                  Προστίθεται το παρακάτω προσάρτημα μετά το προσάρτημα 6-Η:
                  «ΠΡΟΣΑΡΤΗΜΑ 6-Η1

                  ΔΗΛΩΣΗ ΔΕΣΜΕΥΣΕΩΝ — ACC3 ΕΠΙΚΥΡΩΜΕΝΟΣ ΩΣ ΠΡΟΣ ΤΗΝ ΑΕΡΟΠΟΡΙΚΗ ΑΣΦΑΛΕΙΑ ΤΗΣ ΕΕ
                  Εξ ονόματος του [επωνυμία του αερομεταφορέα] σημειώνω τα εξής:
                  Η παρούσα έκθεση καθορίζει το επίπεδο της ασφάλειας που εφαρμόζεται σε δραστηριότητες αεροπορικού φορτίου με προορισμό χώρα της ΕΕ / του ΕΟΧ (8) σε σχέση με τα πρότυπα ασφάλειας που παρατίθενται στον κατάλογο σημείων ελέγχου ή αναφέρονται σε αυτόν (9).
                  Ο [επωνυμία του αερομεταφορέα] μπορεί να οριστεί ως “μεταφορέας εντός της Ένωσης αεροπορικού φορτίου ή ταχυδρομείου από αερολιμένα τρίτης χώρας” (ACC3) μόνο εφόσον υποβληθεί έκθεση επικύρωσης της ΕΕ στην αρμόδια αρχή κράτους μέλους της Ευρωπαϊκής Ένωσης ή της Ισλανδίας, της Νορβηγίας και της Ελβετίας για τον σκοπό αυτόν και γίνει αποδεκτή από την εν λόγω αρχή και μόνον εφόσον τα στοιχεία του ACC3 καταχωρισθούν στη βάση δεδομένων εγκεκριμένων μεταφορικών γραφείων και γνωστών αποστολέων της Ένωσης.
                  Εάν η έκθεση καταδείξει μη συμμόρφωση προς τα μέτρα ασφάλειας στα οποία αναφέρεται, ενδέχεται να αποσυρθεί ο ορισμός ACC3 που έχει ήδη λάβει για τον συγκεκριμένο αερολιμένα ο [επωνυμία του αερομεταφορέα], γεγονός που θα απαγορεύει στον [επωνυμία του αερομεταφορέα] να μεταφέρει αεροπορικό φορτίο ή ταχυδρομείο σε χώρα της ΕΕ / του ΕΟΧ από τον συγκεκριμένο αερολιμένα.
                  Η έκθεση ισχύει για πέντε έτη και, ως εκ τούτου, η ισχύς της λήγει στις το αργότερο._
                  Εξ ονόματος του [επωνυμία του αερομεταφορέα] δηλώνω ότι:

                              —

                              ο [επωνυμία του αερομεταφορέα] θα αποδεχθεί ενδεδειγμένα μέτρα παρακολούθησης με σκοπό την παρακολούθηση των προτύπων που επιβεβαιώνονται από την έκθεση,

                              —

                              ο [επωνυμία του αερομεταφορέα] θα σημειώσει τυχόν μεταβολές των δραστηριοτήτων του που δεν απαιτούν πλήρη επανεπικύρωση στην αρχική έκθεση προσθέτοντας τις σχετικές πληροφορίες, διατηρώντας ταυτόχρονα ευδιάκριτες τις προηγούμενες πληροφορίες. Αυτές οι μεταβολές ενδέχεται να αφορούν τα εξής:

                                          1.

                                          η συνολική ευθύνη για την ασφάλεια ανατίθεται σε πρόσωπο διαφορετικό από αυτό που αναφέρεται στο σημείο 1.7 του προσαρτήματος 6-Γ3 του κανονισμού (ΕΕ) αριθ. 185/2010·

                                          2.

                                          οποιαδήποτε αλλαγή στις εγκαταστάσεις ή στις διαδικασίες που ενδέχεται να επηρεάσει σημαντικά την ασφάλεια,

                              —

                              ο [επωνυμία του αερομεταφορέα] θα ενημερώσει την αρχή που τον όρισε ως ACC3 εάν ο [επωνυμία του αερομεταφορέα] παύσει τις εμπορικές συναλλαγές, δεν αναλαμβάνει πλέον αεροπορικό φορτίο/ταχυδρομείο ή δεν είναι πλέον σε θέση να πληροί τις απαιτήσεις που επικυρώθηκαν στην παρούσα έκθεση,

                              —

                              ο [επωνυμία του αερομεταφορέα] θα διατηρήσει το επίπεδο ασφάλειας το οποίο στην παρούσα έκθεση επιβεβαιώθηκε ότι ικανοποιεί τον στόχο που τίθεται στον κατάλογο σημείων ελέγχου και, εφόσον απαιτείται, θα λάβει και θα εφαρμόσει, μέχρι την επόμενη επικύρωση των δραστηριοτήτων του, τυχόν πρόσθετα μέτρα ασφάλειας που απαιτούνται για τον ορισμό του ως ACC3 στην περίπτωση που τα πρότυπα ασφάλειας χαρακτηρίστηκαν ανεπαρκή.

                        Εξ ονόματος του [επωνυμία του αερομεταφορέα] αποδέχομαι πλήρως την ευθύνη της παρούσας δήλωσης.
                  Ονοματεπώνυμο:
                  Θέση στην εταιρεία:
                  Ημερομηνία:
                  Υπογραφή:

                  ΣΤ.

                  Στο σημείο 8.1.3.2 στοιχείο β), η φράση «ανεξάρτητος επικυρωτής» αντικαθίσταται από τη φράση «επικυρωτής αεροπορικής ασφάλειας της ΕΕ».

                  Ζ.

                  Στο κεφάλαιο 11, το σημείο 11.0.5 διαγράφεται.

                  Η.

                  Στο κεφάλαιο 11, τα τμήματα 11.5 και 11.6 αντικαθίστανται από το ακόλουθο κείμενο:
                  «11.5.   ΠΡΟΣΟΝΤΑ ΕΚΠΑΙΔΕΥΤΩΝ

                              11.5.1.

                              Η αρμόδια αρχή διατηρεί ή έχει πρόσβαση στους καταλόγους πιστοποιημένων εκπαιδευτών οι οποίοι πληρούν τις απαιτήσεις των σημείων 11.5.2 ή 11.5.3.

                              11.5.2.

                              Οι εκπαιδευτές πρέπει να έχουν υποβληθεί με επιτυχία σε έλεγχο του ιστορικού τους σύμφωνα με το σημείο 11.1.3 και να προσκομίσουν αποδεικτικά στοιχεία των σχετικών προσόντων ή γνώσεών τους.

                              11.5.3.

                              Οι εκπαιδευτές οι οποίοι είχαν προσληφθεί ή παρείχαν την εκπαίδευση που προβλέπεται στον παρόντα κανονισμό πριν από την έναρξη ισχύος του, τουλάχιστον, αποδεικνύουν στην αρμόδια αρχή ότι:

                                          α)

                                          έχουν τις γνώσεις και τα προσόντα του σημείου 11.5.5, και

                                          β)

                                          παραδίδουν μόνον μαθήματα εγκεκριμένα από την αρμόδια αρχή σύμφωνα με το σημείο 11.2.1.3.

                              11.5.4.

                              Για να πιστοποιηθεί ως εκπαιδευτής κατάλληλος να εκπαιδεύει σύμφωνα με τα σημεία 11.2.3.1 έως 11.2.3.5 και τα σημεία 11.2.4 και 11.2.5, ο ενδιαφερόμενος πρέπει να γνωρίζει το εργασιακό περιβάλλον στο αντίστοιχο πεδίο ασφάλειας της αεροπορίας και να διαθέτει προσόντα και επαγγελματική επάρκεια στα εξής πεδία:

                                          α)

                                          εκπαιδευτικές τεχνικές, και

                                          β)

                                          διδακτέα στοιχεία ασφάλειας.

                              11.5.5.

                              Η αρμόδια αρχή είτε παρέχει η ίδια την εκπαίδευση σε εκπαιδευτές είτε εγκρίνει και διατηρεί κατάλογο των ενδεδειγμένων μαθημάτων ασφάλειας. Η αρμόδια αρχή διασφαλίζει ότι οι εκπαιδευτές παρακολουθούν εκπαίδευση ή ενημερώνονται τακτικά για τις εξελίξεις στον σχετικό τομέα.

                              11.5.6.

                              Εάν η αρμόδια αρχή κρίνει ότι η εκπαίδευση που παρέχει ο κατάλληλος εκπαιδευτής δεν έχει ως αποτέλεσμα την απόκτηση των σχετικών ικανοτήτων από τους εκπαιδευόμενους, είτε αποσύρει την έγκριση του μαθήματος είτε εξασφαλίζει την αναστολή ή τη διαγραφή του εκπαιδευτή από τον κατάλογο των πιστοποιημένων εκπαιδευτών, αναλόγως.

                        11.6.   ΕΠΙΚΥΡΩΣΗ ΑΕΡΟΠΟΡΙΚΗΣ ΑΣΦΑΛΕΙΑΣ ΤΗΣ ΕΕ
                  11.6.1.   Η επικύρωση αεροπορικής ασφάλειας της ΕΕ είναι μια τυποποιημένη, τεκμηριωμένη, αμερόληπτη και αντικειμενική διαδικασία για τη λήψη και την αξιολόγηση στοιχείων προκειμένου να καθοριστεί το επίπεδο της συμμόρφωσης του φορέα που υποβάλλεται στη διαδικασία επικύρωσης προς τις απαιτήσεις που ορίζονται στον κανονισμό (ΕΚ) αριθ. 300/2008 και των εκτελεστικών πράξεών του.
                  11.6.2.   Η επικύρωση αεροπορικής ασφάλειας της ΕΕ:

                              α)

                              μπορεί να αποτελεί προϋπόθεση για τη λήψη ή τη διατήρηση νομικού καθεστώτος βάσει του κανονισμού (ΕΚ) αριθ. 300/2008 και των εκτελεστικών πράξεών του·

                              β)

                              μπορεί να διενεργείται από αρμόδια αρχή ή από επικυρωτή που έχει εγκριθεί ως επικυρωτής αεροπορικής ασφάλειας της ΕΕ ή από επικυρωτή που αναγνωρίζεται ως ισοδύναμος του επικυρωτή αεροπορικής ασφάλειας, της ΕΕ σύμφωνα με το παρόν κεφάλαιο·

                              γ)

                              αξιολογεί τα μέτρα ασφάλειας που εφαρμόζονται υπό την ευθύνη του φορέα που υποβάλλεται στη διαδικασία επικύρωσης ή τμήματα αυτών τα οποία ο φορέας ζητεί να επικυρωθούν. Συνίσταται, τουλάχιστον, σε:

                                          1.

                                          αξιολόγηση των εγγράφων που σχετίζονται με την ασφάλεια, συμπεριλαμβανομένου του προγράμματος ασφάλειας ή ισοδύναμου μέτρου του φορέα που υποβάλλεται στη διαδικασία επικύρωσης· και

                                          2.

                                          επαλήθευση της εφαρμογής των μέτρων αεροπορικής ασφάλειας, που περιλαμβάνει επιτόπια επαλήθευση στις σχετικές δραστηριότητες φορτίου του φορέα που υποβάλλεται στη διαδικασία επικύρωσης, εκτός εάν ορίζεται διαφορετικά.

                              δ)

                              αναγνωρίζεται από όλα τα κράτη μέλη.

                        11.6.3.   Προϋποθέσεις έγκρισης επικυρωτών αεροπορικής ασφάλειας της ΕΕ

                              11.6.3.1.

                              Τα κράτη μέλη εγκρίνουν τους επικυρωτές αεροπορικής ασφάλειας της ΕΕ βάσει της ικανότητάς τους να αξιολογούν τη συμμόρφωση, η οποία περιλαμβάνει:

                                          α)

                                          ανεξαρτησία από τον κλάδο που υποβάλλεται σε επικύρωση, εκτός εάν ορίζεται διαφορετικά·

                                          β)

                                          κατάλληλες ικανότητες του προσωπικού του τομέα ασφάλειας που υποβάλλεται σε επικύρωση, καθώς και μεθόδους διατήρησης αυτών των ικανοτήτων στο επίπεδο που αναφέρεται στο σημείο 11.6.3.5· και

                                          γ)

                                          τη λειτουργικότητα και την καταλληλότητα της διαδικασίας επικύρωσης.

                              11.6.3.2.

                              Όπου εφαρμόζεται, η έγκριση λαμβάνει υπόψη τα πιστοποιητικά διαπίστευσης που αφορούν τα σχετικά εναρμονισμένα πρότυπα, συγκεκριμένα το EN-ISO/IEC 17020, αντί για την εκ νέου αξιολόγηση της ικανότητας αξιολόγησης της συμμόρφωσης.

                              11.6.3.3.

                              Ο επικυρωτής αεροπορικής ασφάλειας της ΕΕ μπορεί να είναι πρόσωπο ή νομική οντότητα.

                              11.6.3.4.

                              Ο εθνικός οργανισμός διαπίστευσης που συστάθηκε βάσει του κανονισμού (ΕΚ) αριθ. 765/2008 του Ευρωπαϊκού Κοινοβουλίου και του Συμβουλίου (10) μπορεί να είναι εξουσιοδοτημένος να πιστοποιεί την ικανότητα νομικών οντοτήτων να αξιολογούν τη συμμόρφωση για να διενεργούν επικύρωση αεροπορικής ασφάλειας της ΕΕ, να λαμβάνουν συναφή διοικητικά μέτρα και να επιβλέπουν δραστηριότητες επικύρωσης αεροπορικής ασφάλειας της ΕΕ.

                              11.6.3.5.

                              Κάθε πρόσωπο που διενεργεί επικύρωση αεροπορικής ασφάλειας της ΕΕ έχει τις απαραίτητες ικανότητες και το ενδεδειγμένο ιστορικό, και:

                                          α)

                                          έχει υποβληθεί σε έλεγχο του ιστορικού του σύμφωνα με το 11.1.3, ο οποίος επαναλαμβάνεται τουλάχιστον κάθε 5 έτη·

                                          β)

                                          διενεργεί την επικύρωση αεροπορικής ασφάλειας της ΕΕ αμερόληπτα και αντικειμενικά, κατανοεί την έννοια της ανεξαρτησίας και εφαρμόζει μεθόδους για την αποφυγή καταστάσεων σύγκρουσης συμφερόντων αναφορικά με τον φορέα που υποβάλλεται σε επικύρωση·

                                          γ)

                                          διαθέτει επαρκείς θεωρητικές γνώσεις και πρακτική εμπειρία στον τομέα του ποιοτικού ελέγχου, καθώς και αντίστοιχες δεξιότητες και προσωπικές ικανότητες για τη συγκέντρωση, την καταγραφή και την αξιολόγηση ευρημάτων βάσει καταλόγου σημείων ελέγχου. Ιδίως, όσον αφορά:

                                                      1.

                                                      αρχές, διαδικασίες και τεχνικές παρακολούθησης της συμμόρφωσης,

                                                      2.

                                                      παράγοντες που επηρεάζουν τις επιδόσεις του ανθρώπινου δυναμικού και την επίβλεψη,

                                                      3.

                                                      τον ρόλο και τις αρμοδιότητες του επικυρωτή, συμπεριλαμβανομένων καταστάσεων σύγκρουσης συμφερόντων·

                                          δ)

                                          αποδεικνύει ότι διαθέτει τις ενδεδειγμένες ικανότητες βάσει εκπαίδευσης και/ή ελάχιστης εργασιακής εμπειρίας στους παρακάτω τομείς:

                                                      1.

                                                      γενικές αρχές αεροπορικής ασφάλειας της Ένωσης και πρότυπα αεροπορικής ασφάλειας του ΔΟΠΑ·

                                                      2.

                                                      ειδικά πρότυπα που σχετίζονται με τη δραστηριότητα που υποβάλλεται στη διαδικασία επικύρωσης και τρόπος εφαρμογής τους στην πράξη·

                                                      3.

                                                      τεχνολογίες ασφάλειας και τεχνικές σχετικές με τη διαδικασία επικύρωσης·

                                          ε)

                                          παρακολουθεί επαναληπτική εκπαίδευση σε επαρκή συχνότητα ώστε να διασφαλίζεται ότι διατηρεί τις υφιστάμενες ικανότητες και αποκτά νέες προκειμένου να λαμβάνονται υπόψη εξελίξεις στον τομέα της αεροπορικής ασφάλειας.

                              11.6.3.6.

                              Η αρμόδια αρχή είτε παρέχει η ίδια την εκπαίδευση σε επικυρωτές αεροπορικής ασφάλειας της ΕΕ είτε εγκρίνει και διατηρεί κατάλογο των ενδεδειγμένων μαθημάτων ασφάλειας.

                              11.6.3.7

                              Τα κράτη μέλη δύνανται να περιορίσουν την έγκριση ενός επικυρωτή ΕΕ της αεροπορικής ασφάλειας σε δραστηριότητες επικύρωσης που διεξάγονται αποκλειστικά στο έδαφος του κράτους μέλους για λογαριασμό της αρμόδιας αρχής αυτού του κράτους μέλους αυτού. Στις περιπτώσεις αυτές οι προβλέψεις του σημείου 11.6.4.2 δεν έχουν ισχύ.

                              11.6.3.8

                              Η έγκριση ενός επικυρωτή αεροπορικής ασφάλειας της ΕΕ λήγει μετά από μέγιστο χρονικό διάστημα 5 ετών.

                        11.6.4.   Αναγνώριση και παύση της ιδιότητας του επικυρωτή αεροπορικής ασφάλειας της ΕΕ.

                              11.6.4.1.

                              Ένας επικυρωτής αεροπορικής ασφάλειας της ΕΕ θεωρείται εγκεκριμένος μόνο μετά την καταχώριση των στοιχείων του στη «βάση δεδομένων εγκεκριμένων μεταφορικών γραφείων και γνωστών αποστολέων της Ένωσης». Σε κάθε επικυρωτή αεροπορικής ασφάλειας της ΕΕ παρέχεται απόδειξη ως προς το καθεστώς του από την αρμόδια αρχή ή εξ ονόματός της. Για το χρονικό διάστημα που η βάση δεδομένων εγκεκριμένων μεταφορικών γραφείων και γνωστών αποστολέων της Ένωσης δεν μπορεί να δεχθεί καταχωρίσεις που αφορούν επικυρωτές αεροπορικής ασφάλειας της ΕΕ, η αρμόδια αρχή κοινοποιεί τα απαραίτητα στοιχεία του επικυρωτή αεροπορικής ασφάλειας της ΕΕ στην Επιτροπή η οποία τα θέτει στη διάθεση όλων των κρατών μελών.

                              11.6.4.2.

                              Οι εγκεκριμένοι επικυρωτές αεροπορικής ασφάλειας της ΕΕ αναγνωρίζονται από όλα τα κράτη μέλη.

                              11.6.4.3.

                              Εάν ένας επικυρωτής αεροπορικής ασφάλειας της ΕΕ αποδειχθεί ότι δεν πληροί πλέον τις απαιτήσεις που αναφέρονται στο σημείο 11.6.3.1 ή στο σημείο 11.6.3.5, η αρμόδια αρχή (οι αρμόδιες αρχές) που τον ενέκρινε(-αν) αποσύρει(-ουν) την έγκριση και διαγράφει(-ουν) τον επικυρωτή από τη «βάση δεδομένων εγκεκριμένων μεταφορικών γραφείων και γνωστών αποστολέων της Ένωσης».

                              11.6.4.4.

                              Τα προγράμματα διασφάλισης της ποιότητας που εφαρμόζονται υπό την ευθύνη ενώσεων και φορέων του κλάδου μπορεί να εγκριθούν ως επικυρωτές αεροπορικής ασφάλειας της ΕΕ υπό την προϋπόθεση ότι ισοδύναμα μέτρα αυτών μπορούν να διασφαλίζουν αμερόληπτη και αντικειμενική επικύρωση. Η αναγνώριση πραγματοποιείται σε συνεργασία με τις αρμόδιες αρχές τουλάχιστον δύο κρατών μελών.

                              11.6.4.5.

                              Η Επιτροπή μπορεί να αναγνωρίσει δραστηριότητες επικύρωσης που αναλαμβάνουν αρχές ή ανεξάρτητοι επικυρωτές υπό τη δικαιοδοσία και με την αναγνώριση τρίτης χώρας ή διεθνούς οργανισμού όταν μπορεί να επιβεβαιωθεί η ισοδυναμία τους με την επικύρωση αεροπορικής ασφάλειας της ΕΕ. Κατάλογος των δραστηριοτήτων αυτών τηρείται στο προσάρτημα 6ΣΤiii.

                        11.6.5.   Έκθεση επικύρωσης αεροπορικής ασφάλειας της ΕΕ («έκθεση επικύρωσης»)

                              11.6.5.1.

                              Η έκθεση επικύρωσης καταγράφει την επικύρωση ως προς την αεροπορική ασφάλεια της ΕΕ και περιλαμβάνει τουλάχιστον

                                          α)

                                          συμπληρωμένο κατάλογο σημείων ελέγχου υπογεγραμμένο από τον επικυρωτή αεροπορικής ασφάλειας της ΕΕ και, όπου ζητείται, σχολιασμένο από τον φορέα που υποβλήθηκε στη διαδικασία επικύρωσης με τις απαραίτητες λεπτομέρειες·

                                          β)

                                          δήλωση δεσμεύσεων υπογεγραμμένη από τον φορέα που υποβλήθηκε στη διαδικασία επικύρωσης· και

                                          γ)

                                          δήλωση ανεξαρτησίας όσον αφορά τον επικυρωμένο φορέα υπογεγραμμένη από το πρόσωπο που διενεργεί την επικύρωση αεροπορικής ασφάλειας της ΕΕ.

                              11.6.5.2.

                              Ο επικυρωτής αεροπορικής ασφάλειας της ΕΕ καθορίζει το επίπεδο συμμόρφωσης προς τους στόχους που περιέχονται στον κατάλογο σημείων ελέγχου και καταγράφει αυτά τα πορίσματα στο κατάλληλο τμήμα του καταλόγου.

                              11.6.5.3.

                              Μια δήλωση δεσμεύσεων εκφράζει τη δέσμευση του επικυρωμένου φορέα να συνεχίσει να λειτουργεί σύμφωνα με τα επιτυχώς επικυρωμένα πρότυπα λειτουργίας.

                              11.6.5.4.

                              Ο φορέας που υποβλήθηκε στη διαδικασία επικύρωσης μπορεί να εκφράσει τη συμφωνία ή τη διαφωνία του με το επίπεδο συμμόρφωσης που καθορίστηκε στην έκθεση επικύρωσης. Αυτή η δήλωση αποτελεί αναπόσπαστο τμήμα της έκθεσης επικύρωσης.

                              11.6.5.5.

                              Η αρίθμηση των σελίδων, η ημερομηνία της επικύρωσης αεροπορικής ασφάλειας της ΕΕ και η μονογράφηση κάθε σελίδας από τον επικυρωτή και τον φορέα που υποβλήθηκε στη διαδικασία αποδεικνύουν την ακεραιότητα της έκθεσης επικύρωσης.

                              11.6.5.6.

                              Εξ ορισμού, η έκθεση συντάσσεται στα αγγλικά και παραδίδεται στην αρμόδια αρχή, όπου εφαρμόζεται, και στον φορέα που υποβλήθηκε στη διαδικασία επικύρωσης εντός μέγιστου διαστήματος ενός μήνα μετά την επιτόπια επαλήθευση.

                        11.7.   ΑΜΟΙΒΑΙΑ ΑΝΑΓΝΩΡΙΣΗ ΤΗΣ ΕΚΠΑΙΔΕΥΣΗΣ

                              11.7.1.

                              Τυχόν προσόντα που απέκτησε πρόσωπο σε κράτος μέλος ώστε να πληροί τις απαιτήσεις βάσει του κανονισμού (ΕΚ) αριθ. 300/2008 και των εκτελεστικών πράξεών του αναγνωρίζονται σε άλλο κράτος μέλος.

                     ΠΡΟΣΑΡΤΗΜΑ 11-Α

                  ΔΗΛΩΣΗ ΑΝΕΞΑΡΤΗΣΙΑΣ — ΕΠΙΚΥΡΩΤΗΣ ΑΕΡΟΠΟΡΙΚΗΣ ΑΣΦΑΛΕΙΑΣ ΤΗΣ ΕΕ

                              α)

                              Βεβαιώνω ότι καθόρισα με αμερόληπτο και αντικειμενικό τρόπο το επίπεδο συμμόρφωσης του φορέα που υποβλήθηκε στη διαδικασία επικύρωσης.

                              β)

                              Βεβαιώνω ότι δεν εργάζομαι ούτε εργάστηκα τα τελευταία δύο έτη στον φορέα που υποβλήθηκε στη διαδικασία επικύρωσης.

                              γ)

                              Βεβαιώνω ότι δεν έχω κανένα οικονομικό ή άλλο άμεσο ή έμμεσο συμφέρον από την έκβαση της δραστηριότητας επικύρωσης, τον φορέα που υποβλήθηκε στη διαδικασία επικύρωσης ή τις θυγατρικές του.

                              δ)

                              Βεβαιώνω ότι δεν διατηρώ ούτε διατηρούσα τους τελευταίους 12 μήνες επαγγελματικές σχέσεις, όπως, για παράδειγμα, στους τομείς της εκπαίδευσης και της παροχής συμβουλών, πέραν της διαδικασίας επικύρωσης με τον φορέα που υποβλήθηκε στη διαδικασία αυτή στους τομείς που σχετίζονται με την αεροπορική ασφάλεια.

                              ε)

                              Βεβαιώνω ότι η έκθεση επικύρωσης αεροπορικής ασφάλειας της ΕΕ βασίζεται σε ενδελεχή διερευνητική αξιολόγηση των σχετικών εγγράφων ασφάλειας, συμπεριλαμβανομένου του προγράμματος ασφάλειας ή ισοδύναμου, και σε δραστηριότητες επιτόπιας επαλήθευσης.

                              στ)

                              Βεβαιώνω ότι η έκθεση επικύρωσης αεροπορικής ασφάλειας της ΕΕ βασίζεται σε αξιολόγηση όλων των τομέων που σχετίζονται με την ασφάλεια επί των οποίων ο επικυρωτής απαιτείται να διατυπώσει τη γνώμη του βάσει του σχετικού καταλόγου σημείων ελέγχου της ΕΕ.

                              ζ)

                              Βεβαιώνω ότι εφάρμοσα μεθοδολογία που επιτρέπει τη σύνταξη ξεχωριστών εκθέσεων επικύρωσης αεροπορικής ασφάλειας της ΕΕ για κάθε φορέα που υποβάλλεται σε διαδικασία επικύρωσης και διασφαλίζει την αντικειμενικότητα και αμεροληψία της διερεύνησης και της αξιολόγησης, όταν αρκετοί φορείς υποβάλλονται από κοινού σε διαδικασία επικύρωσης.

                              η)

                              Βεβαιώνω ότι δεν δέχτηκα κανένα οικονομικό ή άλλο όφελος εκτός από την εύλογη και τυποποιημένη αμοιβή για την επικύρωση και την αποζημίωση για τα έξοδα ταξιδιού και διαμονής.

                        Αποδέχομαι πλήρως την ευθύνη της έκθεσης επικύρωσης αεροπορικής ασφάλειας της ΕΕ.
                  Ονοματεπώνυμο του προσώπου που διενεργεί την επικύρωση:
                  Ονοματεπώνυμο του επικυρωτή αεροπορικής ασφάλειας της ΕΕ:
                  Ημερομηνία:
                  Υπογραφή:

         (1)  EE L 219 της 22.8.2009, σ. 1.

         (2)  ΕΕ L 107 της 27.4.2011, σ. 1.

         (3)  ΕΕ L 275 της 25.10.2003, σ. 32.».

         (4)  Κράτη μέλη της Ευρωπαϊκής Ένωσης: Αυστρία, Βέλγιο, Βουλγαρία, Γαλλία, Γερμανία, Δανία, Ελλάδα, Εσθονία, Ηνωμένο Βασίλειο, Ιρλανδία, Ισπανία, Ιταλία, Κάτω Χώρες, Κύπρος, Λετονία, Λιθουανία, Λουξεμβούργο, Μάλτα, Ουγγαρία, Πολωνία, Πορτογαλία, Ρουμανία, Σλοβακία, Σλοβενία, Σουηδία, Τσεχική Δημοκρατία και Φινλανδία.

         (5)  ΕΕ L 220 της 26.8.2011, σ. 9. Σημείο 6.8.1.1 του κανονισμού (ΕΕ) αριθ. 185/2010: Κάθε αερομεταφορέας που μεταφέρει φορτίο ή ταχυδρομείο από αερολιμένα τρίτης χώρας μη περιλαμβανόμενης στο προσάρτημα 6-ΣΤ για μεταφόρτωση, διαμετακόμιση ή εκφόρτωση σε οποιονδήποτε αερολιμένα που εμπίπτει στο πεδίο εφαρμογής του κανονισμού (ΕΚ) αριθ. 300/2008 ορίζεται ως “μεταφορέας εντός της Ένωσης αεροπορικού φορτίου ή ταχυδρομείου από αερολιμένα τρίτης χώρας” (ACC3).

         (6)  Αυτό δεν ισχύει για αεροπορικό φορτίο ή ταχυδρομείο που μεταφέρεται από μικρό αριθμό χωρών που εξαιρούνται από το καθεστώς ACC3.

         (7)  Στον παρόντα κατάλογο, ένα αεροπορικό φορτίο/ταχυδρομείο/αεροσκάφος με προορισμό χώρα της ΕΕ / του ΕΟΧ ισοδυναμεί με αεροπορικό φορτίο/ταχυδρομείο/αεροσκάφος με προορισμό χώρα της ΕΕ / την Ισλανδία, τη Νορβηγία και την Ελβετία.»

         (8)  Αερολιμένες που βρίσκονται στην Αυστρία, το Βέλγιο, τη Βουλγαρία, τη Γαλλία, τη Γερμανία, τη Δανία, την Ελλάδα, την Εσθονία, το Ηνωμένο Βασίλειο, την Ιρλανδία, την Ισπανία, την Ιταλία, τις Κάτω Χώρες, την Κύπρο, τη Λετονία, τη Λιθουανία, το Λουξεμβούργο, τη Μάλτα, την Ουγγαρία, την Πολωνία, την Πορτογαλία, τη Ρουμανία, τη Σλοβακία, τη Σλοβενία, τη Σουηδία, την Τσεχική Δημοκρατία και τη Φινλανδία, καθώς και στην Ισλανδία, τη Νορβηγία και την Ελβετία.

         (9)  Κανονισμός (ΕΕ) 185/2010 όπως τροποποιήθηκε από τον εκτελεστικό κανονισμό (ΕΕ) 859/2011.»

         (10)  ΕΕ L 218 της 13.8.2008, σ. 30.».